title: Otto Rehhagel

text: "Kuningas Otto" lempinimen saanut, ja ensimmäisenä ulkomaalaisena "Vuoden kreikkalaiseksi" palkittu Rehhagel on jatkanut uraansa Kreikassa spekulaatioista huolimatta. 2004 häntä huhuttiin Saksan jalkapallomaajoukkueen päävalmentajaksi Rudi Völlerin tilalle, mutta Rehhagel on jatkanut työtään Kreikassa. MM-kisat 2006 jäivät haaveeksi, mutta EM-karsinnoissa 2008 hallitseva mestari otti lohkovoiton ennen Turkkia ja eteni kisoihin puolustamaan mestaruutta.


title: Otto Rehhagel

text: Maaliskuun lopussa 2008 Kreikan jalkapalloliitto tiedotti Rehhagelin jatkaneen sopimustaan Kreikan maajoukkueen päävalmentajana aina MM2010-projektin loppuun saakka. Hänen paikkansa tosin oli uhattuna, kun joukkue jäi alkulohkoon saman vuoden EM-kisoissa. Hän kuitenkin jatkoi edelleen Kreikan luotsina.


title: Otto Rehhagel

text: Luottamus Rehhageliin palkittiin kun hän johdatti kolmansiin arvokisoihin päävalmentajakaudellaan. MM-lopputurnauspaikka tosin ratkesi vasta jatkokarsintojen Ukraina-voiton jälkeen. Lopputurnauksessa Kreikka onnistui voittamaan Nigerian 2–1, mutta tappiot Korean tasavallalle ja Argentiinalle olivat liikaa ja turnaus päättyi jo lohkovaiheeseen. Pian Kreikan putoamisen jälkeen Rehhagel ilmoitti jättävänsä maajoukkuevalmentajan tehtävät yhdeksän vuoden jälkeen.


title: Otto Rehhagel

text: Lokakuussa 2010 Saksan jalkapallokulttuurin liitto palkitsi Rehhagelin 10 000 euron arvoisella Walther-Bensemann-Sonderpreisilla elämäntyöstään jalkapallon parissa.


title: Otto Rehhagel

text: Helmikuun puolivälissä 2012 Rehhagel palasi yllättäen valmennustehtäviin Bundesliigaseura Hertha BSC:n päävalmentajana. Rehhagelin johdolla Hertha sijoittui Bundesliigassa kolmanneksi viimeiseksi ja joutui putoamiskarsintaan. Sarjapaikan säilyttäminen jäi haaveeksi, kun Fortuna Düsseldorf oli parempi yhteismaalein 4–3. Toinen osaottelu Düsseldorfissa päättyi fanien mellakointiin ja Hertha teki ottelusta protestin, joka kuitenkin hylättiin. Päätöksen jälkeen Hertha ilmoitti, että Rehhagelin päävalmentajana korvaa Jos Luhukay.


title: MIM-104 Patriot

text: MIM-104 Patriot on Yhdysvaltain maavoimien pääasiallinen ilmatorjuntaohjus (surface-to-air, SAM). Patriot-järjestelmää käyttävät myös useat Yhdysvaltain liittolaisvaltiot. Patriot-järjestelmä korvasi sekä Nike että HAWK-ohjusjärjestelmät. Patriot on Yhdysvaltain tärkein ballististen ohjusten torjuntaohjus.


title: MIM-104 Patriot

text: Ohjuksen nimi viittaa isänmaallisuuteen, mutta on myös koostettu sanoista "Phased Array Tracking Radar, Intercept Of Target."


title: MIM-104 Patriot

text: Patriotin kehitti Huntsvillessa, Alabamassa Redstone Arsenal, joka oli aikaisemmin tuottanut myös Safeguard-ABM-järjestelmän. Patriotin kehitystyö alkoi 1964 ja se otettiin palvelukseen 1984. Vuonna 1988 järjestelmä sai rajoitetun toimintakyvyn taktisia ballistisia ohjuksia vastaan (Patriot Advanced Capability-1, PAC-1) Uusin versio PAC-3 on lähes kokonaan uudelleen suunniteltu. Ohjusjärjestelmää valmistaa Raytheon.


title: MIM-104 Patriot

text: Patriot-järjestelmää käyttää Yhdysvaltain lisäksi Kreikan ilmavoimat, Israelin ilmavoimat, Saksan ilmavoimat, Alankomaiden kuninkaalliset ilmavoimat, Japanin itsepuolustusjoukot, Saudi-Arabia, Kuwaitin ilmavoimat, Etelä-Korea, Taiwan (Kiinan tasavalta) ja Espanjan maavoimat. Vuonna 2017 Ruotsi päätti ostaa Patriot-järjestelmän turvaamaan Tukholman ympäristöä.


title: MIM-104 Patriot

text: Patriot-järjestelmä sai huomiota uutisoinnissa Persianlahden sodan aikana sillä sitä käytettiin irakilaisjoukkojen ampumien Scud-ohjuksien torjunnassa. Sodan aikaisessa propagandassa tuloksia ylistettiin hyviksi ja puhuttiin 90–96 % prosentin osumatarkkuudesta. Kymmenisen vuotta sodan jälkeen puolustusministeri William S. Cohen totesi ohjustorjunnan epäonnistuneen. Erään tutkimustoimiston mukaan Patriotin torjuntaluotettavuus oli yhdeksän prosenttia. Kongressin selvityksessä vain yhden Patriotin todettiin varmasti tuhonneen Scud-ohjuksen. Patriot olikin alun perin suunniteltu lentokoneita eikä nopeita ballistisia ohjuksia vastaan. Tämän takia Patriot-ohjusten lähisytytin räjähti usein liian myöhään vaurioittaen vain lähestyvän ohjuksen peräosaa.


title: Uwe Seeler

text: Uwe Seeler (s. 5. marraskuuta 1936 Hampuri, Saksa) on saksalainen entinen jalkapalloilija. Seelerin pelipaikka oli hyökkääjä.


title: Uwe Seeler

text: Seeler muistetaan parhaiten Hamburger SV:stä, seurasta, jota hän edusti lähes koko uransa ajan. Hän pelasi HSV:n paidassa vuodet 1954–1972. Seeler edustikin uransa aikana vain kahta seuraa, toinen oli irlantilainen Cork City, jossa hän pelasi vierailevana tähtenä yhden ottelun vuonna 1978.


title: Uwe Seeler

text: Saksan maajoukkueessa Seeler pelasi vuosina 1954–1970 yhteensä 72 ottelua, joista 21 MM-kisoissa. Maaottelumaaleja hän teki 43, MM-kisoissa yhdeksän. Vaikka Seeler pelasi MM-kisoissa 1958, 1962, 1966 ja 1970, hän ei onnistunut voittamaan maailmanmestaruutta. Kirkkaimmiksi saavutuksiksi jäivät hopea vuoden 1966 kisoista ja pronssi seuraavasta turnauksesta.


title: Uwe Seeler

text: Maaliskuussa 2004 Pelé nimesi Seelerin FIFA 100:aan eli luetteloon 125 parhaasta elävästä jalkapalloilijasta.


title: Uwe Seeler

text: Heinäkuussa 2010 Seeler loukkaantui auto-onnettomuudessa Hampurin Elbe-tunnelissa, kun rattijuopon ajama auto törmäsi Seelerin autoon. Pelaajalegenda selvisi onnettomuudesta olosuhteisiin nähden pienin vammoin.


title: Uwe Seeler

text: Myös Seelerin tyttärenpoika Levin Öztunalı on huipputason ammattilaisjalkapalloilija.


title: Shahab (ohjus)

text: Shahab "tähdenlento" on nimitys joillekin Iranin strategisille ohjuksille. Niillä Iran pystyy uhkaamaan myös Israelia. Maalla ei ole toistaiseksi (vuoden 2009 toukokuussa) ydinaseita. Shahab-ohjuksista pisimmälle kantavat vuonna 2009 Shahab-3 ja sen muunnelma Ghadr-110. Shahab 3 kantaa 1300-2100 km, ja Ghadr-110 jopa 2500-3000 km.


title: Shahab (ohjus)

text:
Shahab 1 on 300 km kantava Scud-B:n pienempi versio.
Shahab-2 on Scud-C:n muunnelma, joka kantaa 750 km ja on tarkkudeltaan 50 m.


title: Shahab (ohjus)

text: Joidenkin tietojan mukaan nimeä Zelzal käytettäisiin Shahab-ohjuksistakin. Mutta Iranilla on myös toisen tyyppisiä lyhyen kantaman Zelzal-ohjuksia, jotka lienevät venäläisen FROG-rakentin muunnelmia. Eri muunnelmat kantavat 150, 210 ja 400 km.


title: Shahab (ohjus)

text: Esimerkiksi 2003 käyttöönotettu Shahab-3 kantaa noin 1300-2100 kilometriä. Kantomatka ulottuu Israeliin asti. Shahab-3 perustuu Pohjois-Korean Nodong 1-ohjukseen.


title: Shahab (ohjus)

text:
Shahab-3 käyttää nestemäistä polttoainetta ja on siten melko hidas laukaista. Ohjus osuu kohteeseensa 90-4000 metrin tarkkuudella, varmoja tietoja tästä ei ole. Ohjuksessa saattaa olla tarkkuutta huomattavasti lisäävä GPS-ohjaus.
Sen taistelukärki on painoltaan 760-1000 kg. Ohjus pystyy kuljettamaan ydinkärjen. Toki ohjus soveltuu tavanomaisen räjähteen ja kemiallisen aseen kuljettamiseen. Aikaisemmat Shahabit olivat lyhyen kantaman Scud-ohjuksia. Iran aikoo luultavasti hankkia uusia, pidemmän kantaman ohjuksia.


title: Shahab (ohjus)

text: Ghadr 110 on Shahab 3A:sta eli Ghadr 101:stä kehitetty ohjus, jonka ylemmän vaiheen polttoaine on luultavasti kiinteä. Ghadr 110 kantaa noin 1800 km ja on nopeampi laukaista kuin Shahab-3:n ensimmäinen versio.


title: Shahab (ohjus)

text: Projekti Koussar tai Kowar lienee Iranin hallituksen suunnitelma 4000-5000 km kantaman IRBM tai jopa mannertenvälisen ohjuksen kehittämiseksi. Ohjus saattaa perustua jo vanhentuneeseen R-14 Tšusovajassa käytettyyn RD-126-moottoriin. Kehitteillä oleva ohjus saattaa olla tuleva Shahab-5 tai 6.


title: Hei, rillumarei!

text: Hei, rillumarei! on vuonna 1954 valmistunut Armand Lohikosken ohjaama elokuva. Se sai ensi-iltansa Helsingissä 9. huhtikuuta 1954 Bio-Bio- ja Tuulensuu -teattereissa. "Hei, rillumarei!" on jatkoa elokuvalle "Rovaniemen markkinoilla".


title: Hei, rillumarei!

text: Elokuva edustaa aikakautensa rillumarei-kulttuuria nimeään myöten, joka on peräisin "Rovaniemen markkinoilla" -elokuvassa lauletun kappaleen kertosäkeestä.


title: Hei, rillumarei!

text: Elokuva sai muiden rillumarei-elokuvien tapaan kriitikoilta murska-arvostelut, mutta viihteennälkäinen yleisö katsoi niitä mielellään. Elokuvassa jopa irvaillaan korkeakulttuurin kustannuksella. Niin hyvin Esa Pakarinen onnistui suorituksessaan, että se herätti lehdistössä kommentteja kulttuurin tilasta. T. J. Särkkä teki elokuvan saamasta korkeasta veroluokasta valituksen, jossa hän sanoo: ""Toistamme edelleen, että yksistään se, että käsikirjoituksen tekijänä on Reino Helismaa ei saa olla syynä elokuvan tuomitsemiseen korkeimpaan veroluokkaan."" Suomen Sosialidemokraatin kriitikko Eugen Terttula puolestaan kirjoitti: ""Ns. balladilinjalta (jossa vielä oli jotain hyvääkin) on yht'äkkiä vierähdetty raa'alle, mauttomalle renkutuslinjalle – rillumarei kajahtaa kohta, siltä tuntuu tulevien filmien sisältöä tarkastellessa, miltei paikasta kuin paikasta, jossa suomalainen elokuva pyörii. – – – Kotimaisen filmitaiteen (kuinka kauan vielä voi näin sanoa hymyilyä herättämättä?) varjelemiseksi olisi ehkä syytä korjata elokuvien verotusasteikkoa.""


title: Hei, rillumarei!

text: Severi Suhonen matkustaa junalla etelään katsomaan "sivistystä". Matkalla hän astuu junasta Seinäjoeksi luulemallaan pysäkillä käydäkseen asemaravintolassa. Juna kuitenkin yllättäen lähteekin jättäen Severin juoksemaan perään. Jalan Helsinkiin matkattuaan ja radanvarren taloista ruokaa saatuaan Severi käy parturissa siistimässä itsensä. Hän ajautuu vanhantavaran kauppaan jota ylläpitävän pariskunnan luokse hän asettuu oleilemaan. Tullihuutokaupasta hän sattumalta huutaa luokattoman töherryksen joka kuitenkin miellyttää häntä sen muistuttaessa maisemaa "Alatölviöllä". Tökerö maalaus on kuitenkin hämäystä, sen alla on oikea arvotaulu. Tätä maalausta elokuvan konnajoukkio yrittää Severiltä saada lopun elokuvan ajan.


title: Hei, rillumarei!

text: Reino Helismaa harmistui elokuvan "Rovaniemen markkinoilla" kritiikeissä saamasta kohtelusta niin, että käsikirjoitti tämän elokuvan lähinnä kostoksi kriitikoille. Siihen elokuva kriitikon mukaan kompastuukin, ja kiukku lamauttaa huumorin. Toinenkin kriitikko on havainnut farssin käsikirjoituksen kaunaisuuden.


title: Metal Magic

text: Metal Magic on metallimusiikkiyhtye Panteran ensimmäinen julkaistu albumi vuodelta 1983. Musiikillisesti albumi edusti hard rock / glam metal -tyyliä. Albumi julkaistiin yhtyeen oman levy-yhtiön, niin ikään Metal Magic, alla ja tuottajana toimi Jerry "The Eldn'" Abbott. Yhtyeen jäsenet olivat albumin julkaistaessa suhteellisen nuoria: Dimebag Darrell oli 17-vuotias, Terry Glaze 18-vuotias ja Vinnie Paul ja Rex Rocker 19-vuotiaita.


title: Sakari Saarinen

text: Sakari Saarinen (s. 18. heinäkuuta 1978 Tampere) on uransa lopettanut suomalainen jalkapalloilija. Hän oli pelipaikaltaan keskikenttäpelaaja, joka pelasi yleensä keskellä tai vasemmalla laidalla.


title: Sakari Saarinen

text: Saarinen on Tampereen Pallo-Veikkojen kasvatti ja Veikkausliiga-debyytti tapahtuikin punapaitojen väreissä kaudella 1999. Jo tuolloin hän teki vaikutuksen yleisöön peräänantamattomalla pelityylillään, jonka seurauksena varoitukset ja ulosajotkaan eivät jääneet harvinaisiksi. TPV:n visiitti liigassa jäi tuolloin kuitenkin lyhyeksi ja Saarinen siirtyi Tampere Unitedin riveihin seuraavaksi kaudeksi. Tuolla kaudella Saarinen sai kuitenkin toisen TPV:stä Unitediin siirtyneen pelaajan Marko Granholmin kanssa odotella pelilupaa pitkälle kesään, sillä pelaajien edustusoikeudet olivat yhä TPV:ssä vaikuttaneella Miika Juntusen Futis Oy:llä. Lopulta asiat saatiin sovituksi ja Saarinen pääsi jatkamaan liigapelejään.


title: Sakari Saarinen

text: Saarinen siirtyi yhdentoista Tampere Unitedissa vietetyn kauden jälkeen Rovaniemen Palloseuraan heinäkuussa 2011.


title: FROG

text: FROG () on NATO:n koodinimi sarjalle Neuvostoliiton lyhyen matkan tykistöraketteja. Raketit ovat yksivaiheisia ja ohjaamattomia kiinteän ajoaineen raketteja, joita käyttötarkoitus olisi sodan syttyessä ollut taktisten ydinaseiden ampuminen vihollisen rintamaa vastaan ja rauhan aikana ne toimivat nk. pelotteena.


title: FROG

text: FROG-sarja kehitettiin 1950-luvulla. Raketista on tehty ainakin seitsemän versiota, jotka tunnetaan koodinimillä FROG-1–FROG-7. FROG-7A otettiin käyttöön vuonna 1965 ja FROG-7B vuonna 1968. Sen kantama on 70 km ja hyötykuorma 550 kg. Raketissa voi käyttää tavanomaista, kemiallista ja ydinkärkeä.


title: FROG

text: FROG-3, FROG-4 ja FROG-5 oli sijoitettu PT-76-tela-alustalle, myöhemmät ZIL-135 8×8 kuorma-auton alustalle. FROG-6 oli harjoitusraketti.


title: FROG

text: FROG-7:n (9K52 Luna) osumatarkkuus oli 500-700 metriä. Se oli varustettu 450 kg räjähteellä, 450 kg ydinaseella tai 36 kg kemiallisella kärjellä. Parannetussa FROG-7B:ssa oli pitempi kärki, johon sai rypälepommi- tai miinakärjen. FROG-sarjan korvasi SS-21, jolla oli huomattavasti pitempi kantomatka (120 km). FROG-7:ää valmistettiin vuoteen 1972 asti.


title: FROG

text: Neuvostoliitolla raketteja oli 1987 500 NATO:a vastassa ja 215 Kiinaa vastassa, sekä 100 Kaakkois-Aasian ja Turkin vastaisella rintamalla ja 75 strategisessa reservissä. Venäjällä niitä oli vuonna 1994 käytössä vielä 350 laukaisinta. Käyttäjämaihin kuuluvat lisäksi Afganistan, Algeria, Angola, Kuuba, Egypti, Irak, Pohjois-Korea, Libya, Serbia, Syyria ja Jemen. Irakin parannetulla versiolla "Laith" oli 90 km kantomatka.


title: FROG

text: Raketit oli sijoitettu divisioonien alaisuuteen. Tyypillisessä pataljoonassa oli kaksi patteria, joissa kaksi ohjusalustaa ja pitkän matkan säätutka. Raketin saatto laukaisukuntoon kesti tilanteesta riippuen 15–30 min.


title: Zürichin yliopisto

text: Zürichin yliopisto (, ) on Zürichin kaupungissa sijaitseva Sveitsin suurin yliopisto, jossa on noin 23 500 opiskelijaa. Se on perustettu 29. huhtikuuta 1833, ja se on Euroopan ensimmäinen yliopisto, jonka on perustanut valtio eikä monarkki tai kirkko.


title: Zürichin yliopisto

text: Yliopiston muodosti alun perin oikeustieteen, lääketieteen, filosofian sekä teologian tiedekunnat. Nykyisin näistä ovat mukana kaikki paitsi filosofian tiedekunta, ja lisäksi yliopistoon on lisätty taiteiden, luonnontieteen ja taloustieteen tiedekunnat sekä eläinlääketieteen tiedekunta, joka perustettiin vuonna 1901 ensimmäisenä maailmassa lajissaan.


title: Zürichin yliopisto

text: "Times Higher Education" -lehden yliopistorankingissä 2016 Zürichin yliopisto sijoittui maailman yliopistoista sijalle 106.


title: Michael Lamey

text: Michael Lamey (s. 29. marraskuuta 1979 Amsterdamissa) on alankomaalainen jalkapalloilija, pelipaikaltaan puolustaja. Hänen nykyinen seuransa on PSV Eindhoven. Aiemmin Lamey on edustanut RKC Waalwijkia, AZ Alkmaaria ja FC Utrechtia.


title: Paolo Cannavaro

text: Paolo Cannavaro (s. 26. kesäkuuta 1981 Napoli) on italialainen jalkapalloilija, joka edustaa Serie A:ssä pelaavaa Sassuoloa. Hän on pelipaikaltaan puolustaja.


title: Paolo Cannavaro

text: 184-senttinen Cannavaro teki debyyttinsä ammattilaisena kotikaupunkinsa SSC Napolissa kaudella 1998/99, ollen silloin 17-vuotias. Seuraavalla kaudella Parma hankki nuoren puolustajan itselleen. Paolon isoveli Fabio Cannavaro pelasi myös Parmassa. Debyyttinsä joukkueessa hän teki 4-1 voitto-ottelussa Leccea vastaan, kun hän tuli vaihdosta kentälle.


title: Paolo Cannavaro

text: Verona lainasi Paolon kaudella 2001/02. Veronassa Paolo pääsi kentälle 24 kertaa ja teki yhden maalin. Lainavuoden jälkeen Paolo palasi Parmaan.


title: Paolo Cannavaro

text: Kaudet 2002/03 ja 2003/04 Paolo vietti suurimmaksi osaksi vaihtopenkillä, eikä peliaikaa tullut. Kaudella 2004/05 Paolo alkoi saada enemmän peliaikaa ja peli-ilo alkoi löytyä. Kauden aikana hän pelasi 24:ssä ottelussa tehden 4 maalia.


title: Jussi Nuorela

text: Jussi Johan Nuorela (s. 11. elokuuta 1974 Valkeakoski) on suomalainen jalkapallovalmentaja ja entinen jalkapalloilija. Hän oli pelipaikaltaan keskuspuolustaja.


title: Jussi Nuorela

text: Nuorela aloitti jalkapallon Valkeakosken Nappulaliigassa, ja hänet valittiin Nappulaliigan vuoden pojaksi 1986. Nuorela pelasi myös Nappulaliigan edustusjoukkueissa, VaNassa ja VaNLissa, josta siirtyi FC Hakan junioreihin. Nuorela kävi läpi seuran juniorikoulun ja nousi seuran edustusjoukkueeseen 1990-luvun alussa. Hän debytoi pääsarjassa vuonna 1991, jolloin hän pelasi kaksi liigaottelua, mutta varsinaisen läpimurtonsa Hakassa hän suoritti kaudella 1992. Samana vuonna hänet palkittiin Suomessa myös vuoden poikapelaajana.


title: Jussi Nuorela

text: Vuonna 1993 Nuorela siirtyi PSV Eindhoveniin, jonka edustusjoukkueessa hän ei kuitenkaan koskaan pelannut. Vuonna 1995 Nuorela käväisi Hakassa voittamassa Suomen mestaruuden.


title: Jussi Nuorela

text: Talvikaudeksi 1996–1997 Nuorela siirtyi alankomaalaiseen FC Zwolleen. Alankomaista matka jatkui Saksaan, Fortuna Düsseldorfin joukkueeseen 1999. Sieltä Nuorela palasi kotimaahansa, MyPan riveihin vuonna 2000. MyPan riveissä Nuorela voitti Veikkausliigassa pronssia kahdesti, jonka jälkeen hän siirtyi pian taas ulkomaille, tällä kertaa osoitteena oli Ruotsi ja Malmö FF. Malmön tehdessä virheen Nuorelan rekisteröinnissä, hän käväisi lainalla Tanskassa Silkeborgissa. Malmöstä Nuorela siirtyi Turkkiin Elazigsporiin. Elokuussa 2004 hän puolestaan siirtyi Sveitsin sarjoissa pelaavaan liechtensteinilaiseen FC Vaduziin.


title: Jussi Nuorela

text: Elokuussa 2005 Nuorela palasi Suomeen, tällä kertaa Turun Palloseuraan. Kaudeksi 2008 TPS:ssa kapteeninakin toiminut Nuorela vaihtoi seuraa paikalliskilpailija FC Interiin, jossa hän aloitti A-junioreiden vastuuvalmentajana mutta myös pelaajana. Kauden päätteeksi Inter juhli Suomen mestaruutta, johon Nuorela myös päätti pelaajauransa. Vuonna 2010 Interin A-juniorien valmentamisen ohella hän valmensi myös yhteistyöseura FC Sinimustia Kakkosessa. Kausi kuitenkin päättyi putoamiseen. Tämän jälkeen hän solmi kolmen vuoden sopimuksen Ykkösen FC Espoon kanssa. Sopimus jäi kuitenkin vain kahden vuoden pituiseksi, sillä joukkue putosi kumpanakin kautena sarjastaan. Kaudeksi 2013 Nuorela nimitettiin TPS:n apuvalmentajaksi. Seuraavaksi vuodeksi hän siirtyi B-junioreiden päävalmentajaksi. Kauden 2015 päätteeksi Nuorela valittiin vuoden juniorivalmentajaksi.


title: Jussi Nuorela

text: Vuonna 2016 hän siirtyi Interiin valmentamaan vuonna 2002 syntyneitä junioreita. Marraskuusta 2016 lähtien hänen vastuullaan ovat olleet myös vuonna 2003 syntyneet.


title: Jussi Nuorela

text: Suomen maajoukkueessa Nuorela pelasi 20 ottelua.


title: Vurnon Anita

text: Vurnon Anita (s. 4. huhtikuuta 1989 Willemstad, Curaçao, Alankomaiden Antillit) on alankomaalainen jalkapalloilija, joka edustaa englantilaista Newcastle Unitedia. 166 senttimetrin pituinen Anita on pelipaikaltaan puolustaja. Anita kuului Alankomaiden poikamaajoukkueiden vakiokalustoon. Aikuisten maajoukkueessa hän on pelannut kolme ottelua. Ennen Ajaxia Anita edusti VV Maarssenia. Ajaxista hän siirtyi elokuussa 2012 englantilaiseen Newcastle Unitediin.


title: Ghauri (ohjus)

text: Ghauri (urduksi غوری, tai myös "Hatf-V" eli "kuolettava 5" ) on Pakistanin keskimatkan ohjus (MRBM), joka voidaan varustaa 12–25 kilotonnin ydinkärjellä.


title: Ghauri (ohjus)

text: Ghauri I:n kantomatka on 1350–1500 km, taistelukärki 12–25 kt ydinräjähde ja tarkkuus jopa 190 metriä. Ghauri I on kehitetty Pohjois-Korean No-Dong-1 pohjalta.


title: Ghauri (ohjus)

text: Pakistan ostaa ohjusteknologiansa Pohjois-Koreasta ja Kiinasta. Ghauri II:lla on sama tausta kuin Iranin Shahab-3:llä, molemmat pohjautuvat Pohjois-Korean teknologiaan.


title: Mahamadou Diarra

text: Mahamadou Diarra (s. 18. toukokuuta 1981 Bamako, Mali) on malilainen jalkapalloilija, joka edustaa englantilaista Fulhamia. Hän on pelipaikaltaan puolustava keskikenttäpelaaja.


title: Mahamadou Diarra

text: Kesästä 2006 Real Madridia edustanut Diarra on pelannut aikaisemmin CSK:ssa, OFI:ssa, Vitessessä ja Lyonissa. Lyonissa hän oli mukana voittamassa Ligue 1:n mestaruutta kaikilla pelaamallaan neljällä kaudella. Mestaruusputki sai jatkoa Real Madridissa kausilla 2006–2007 ja 2007–2008. Diarra teki joukkueensa voittomaalin kauden 2006–2007 viimeisessä, mestaruuden varmistaneessa ottelussa Mallorcaa vastaan.


title: Mahamadou Diarra

text: Lokakuussa 2008 Diarra loukkasi oikean polvensa maajoukkueensa ottelussa, ja lopulta joulukuussa varmistui vamman tarvitsevan leikkaushoitoa ja Diarran olevan poissa pelikentältä 6–9 kuukautta. Hänen pelinumeronsa 6 annettiin korvaajaksi hankitulle Lassana Diarralle.


title: Mahamadou Diarra

text: 27. tammikuuta 2011 Real Madrid ja Monaco pääsivät sopimukseen Diarran siirtymisestä ranskalaisseuraan.


title: Mahamadou Diarra

text: Malin maajoukkuetta Diarra on edustanut vuodesta 2001. Hän toimii nykyään joukkueen kapteenina.


title: Nodong-1

text: Nodong-1 (etelä-koreaa, Pohjois-Koreaksi "Rodong-1") on yksivaiheinen, keskimatkan ballistinen ohjus (MRBM), joka laukaistaan siirrettävältä lavetilta. Ohjus on kehitetty SS-1d Scud-C ohjuksesta. Ohjus kantaa 1 000 – 1 300 kilometriä, ja sen hyötykuorma on 1200 kg. Ohjuksen läpimitta on 1,3 metriä ja pituus 16,2 metriä, ja lähtöpaino 16,5 tonnia.


title: Nodong-1

text: Ohjuksen kehitystyö alkoi joskus 1980-luvun loppupuolella ja yhdysvaltalaiset havaitsivat ohjuksen vakoilusatelliitilla ensimmäisen kerran 1990. Sitä on testattu Pohjois-Koreassa vuonna 1993, mutta maantieteellisistä syistä sitä ei voida testata siellä koko lentomatkallaan. Ohjusta on testattu myös ulkomailla.


title: Nodong-1

text: Tätä ohjusta on viety Pohjois-Koreasta Libyaan ja Iraniin sekä mahdollisesti Syyriaan ja Pakistaniin.


title: Nodong-1

text: Pakistanissa Ghauri-ohjus perustuu ilmeisesti Nodongiin.


title: Paavo M. Petäjä

text: Paavo Matti Sakari Petäjä (30. syyskuuta 1936 Kemijärvi – 27. kesäkuuta 2018) oli Suomen hiihtoliiton pitkäaikainen varapuheenjohtaja ja puheenjohtaja, sittemmin kunniapuheenjohtaja. Hän oli myös Kansainvälisen hiihtoliiton FIS:n maastohiihtokomitean kunniajäsen. Hän oli koulutukseltaan varatuomari ja asui Haapajärvellä. Hän oli Haapajärven kauppalan- ja kaupunginjohtajana vuosina 1972–1984. Hänet valittiin tehtävään Kokoomuksen edustajana.


title: Paavo M. Petäjä

text: Petäjä oli Suomen hiihtoliiton puheenjohtaja Hemohes-skandaalin aikana Lahden hiihdon maailmanmestaruuskilpailuissa vuonna 2001. Lake Placidin talviolympialaisissa 1980 Petäjä toimi maastohiihdon tuomarina.


title: Sky Dream Fukuoka

text: Sky Dream Fukuoka () oli maailmanpyörä, joka sijaitsi Fukuokan kaupungin Nishi-kun alueella, Japanissa. Sky Dream Fukuoka sijaitsi EvergreenMarinoa nimisen huvipuiston sisällä, joka on osa Marinoa City Fukuoka -kauppakeskusta. Sky Dream Fukuoka kohosi 120 metriin ja oli täten maailman 4. suurin maailmanpyörä (maailman suurin on Singapore Flyer) ja samalla Aasian kolmanneksi suurin maailmanpyörä. Maailmanpyörä avattiin joulukuussa 2001.


title: Sky Dream Fukuoka

text: Sky Dream Fukuoka suljettiin syyskuussa 2009.


title: Taepodong-1

text: Taepodong-1 (TD-1, "Paektusan-1") on Pohjois-Korean keskimatkan-keskipitkän matkan ballistinen ohjus, joka kantaa noin 2000 km. Ohjuksen tarkkuus (CEP) on noin 3000 m.


title: Taepodong-1

text: Ohjuksen ominaisuudet muistuttavat Neuvostoliiton vanhaa SS-4-ohjusta, mutta teknisesti se on Neuvostoliiton lyhyen kantaman Scud-ohjuksesta kehitetty. TD-1-ohjus koostuu kahdesta rakettivaiheesta, satelliitin laukaisijaversio kolmesta.


title: Taepodong-1

text: Ohjuksen 1. vaihe on Nodong ja 2. vaihe Hwasong 6. Tällöin ohjus käyttää ohjusteknologisesti vanhentunutta nestemäistä polttoainetta, mikä hidastaa ohjuksen laukaisuvalmisteluja. Ohjuksen kantama on kaksivaiheisena 2 000–2 200 km ja kolmivaiheisena 2 200–2 672/2 896 km. Ohjus voi kuljettaa kaksivaiheisena 700–1 000 kg ja kolmivaiheisena 290–500 kg:n painoisen taistelukärjen. 2000 km:ää vastaa 1500 kg taistelukärki ja 2500 km:ää 1000 kg taistelukärki.


title: Taepodong-1

text: Pohjois-Korea alkoi kehitellä tätä ohjustyyppiä muiden ohjusten kanssa 1985-1987. Ohjus lienee ollut prototyyppinä valmis vuonna 1994. Kun Pohjois-Korea koetti vuonna 1998 laukaista tällä ohjuksella avaruuteen satelliitin, koe epäonnistui, mutta raketti lensi 1600 km ennen kuin ongelmat alkoivat kolmannen vaiheen kanssa. Pohjois-Korea ei tietojen mukaan ole sijoitellut näitä ohjuksia asemiinsa, vaan koettaa kehitellä muita ohjustyyppejä.


title: Taepodong-1

text: Pohjois-Korea kehitteli 2000-luvulla Taepodong-2 ("Shahab-6") -ohjusta, jonka ensimmäinen koelento heinäkuussa 2006 epäonnistui, samoin myöhemmät lennot 2009 ja 2012. Monet muutkin Taeopodong 1-ohjusta huomattavasti suuremman uuden ohjuksen käyttökokeista ovat epäonnistuneet. Tämä ohjus tulee kantamaan 4 000–15 000 km ja kuuluu silloin IRBM-ICBM-luokkaan.


title: Matkiva kulkuri

text: Matkiva kulkuri on Jope Ruonansuun vuonna 1988 julkaistu debyyttialbumi. Levyn myyntilukemat jäivät ilmestymisvuonna varsin maltillisiksi.


title: Matkiva kulkuri

text: Visa Mäkinen tuotti seuraavana vuonna Ruonansuun kanssa "Matkiva kulkuri" -nimisen ohjelman, joka julkaistiin vuokratallenteena. Ohjelmassa Ruonansuu esitti erilaisia sketsejä, ja imitoi julkisuuden henkilöitä, kuten Veikko Vennamoa, Juice Leskistä ja M. A. Nummista.Ruonansuu kertoi vuonna 2002 julkaistussa kirjassaan "Jopen pahimmat", että kappale syntyi hänen ollessa keikalla sodankyläläisessä ravintolassa vuonna 1987. Keikan jälkeen hän kuuli ravintolassa, kun eräs asiakkaista kertoi pöytäseurueellensa lausahduksen "Puotin Huttusen Paavoa turpaan!". Kyseinen lausahdus jäi hänen mieleensä, ja alkoi sen pohjalta suunnittelemaan laulua. Hän kirjoitti sanoituksen niin, että sijoitti kappaleen henkilön tavuiltaan sävelen sopivalle paikkakunnalle, ja siihen kävi Tervola.


title: Matkiva kulkuri

text: Kappaletta soitettiin ahkerasti julkaisuvuonna radiossa. Samana vuonna Ruonansuu sai puhelun Tervolasta kotoisin olevalta Paavo Huttuselta, joka kyseli kappaleen teosta. Ruonansuu kertoi kappaleen teon taustan, ja pahoitteli jos kappale oli häntä loukannut. Huttunen uhkasi viedä asian oikeuteen, jota ei kuitenkaan lopulta tehnyt.


title: Matkiva kulkuri

text: Kappaleessa Ruonansuu imitoi useita eri laulajia, ja laulaa heidän kappaleitaan, kuten M. A. Nummista, Tuomari Nurmiota, Rauli Badding Somerjokea ja J. Karjalaista. Kappaleen lopussa hän tulkitsee Vesa-Matti Loirin äänellä "Lapin kesä" -kappaleen viimeisen säkeistön.


title: Matkiva kulkuri

text: Albumin nimikappale sai huomiota, kun Ruonansuu pääsi esittämään sen aikaisessa viihdeohjelmassa "Vesku Show". Sketsissä Vesa-Matti Loirin esittämä arvostelija pitää esityksestä, mutta kyselee viimeisenä imitoidun henkilön (Vesa-Matti Loiri) alkuperää. Ruonansuu toteaa tähän: "Se oli yks näyttelijä.".


title: Aurélien Scholl

text: Aurélien Scholl (13. heinäkuuta 1833 – 16. huhtikuuta 1902) oli ranskalainen kirjailija ja toimittaja.


title: Aurélien Scholl

text: Scholl syntyi Bordeaux’ssa, Ranskassa. Hän toimitti "Voltaire" ja "Echo de Paris" -lehtiä. Scholl kirjoitti näytelmiä teattereihin mutta myös useita romaaneja ja novelleja, jotka kuvaavat Pariisin elämää. Tyyliltään Scholl oli suureksi osaksi humoristi.


title: Martta Kontula

text: Martta Edit Maria Kontula, käytti sanoittajana salanimeä Martti, (20. kesäkuuta 1908 Kymi – 20. syyskuuta 2006 Helsinki) oli suomalainen näyttelijä.


title: Martta Kontula

text: Kontula opiskeli Suomen Näyttämöopistossa ja aloitti uransa Helsingin Kansanteatterissa. Hän näytteli vuosina 1933–1960 yhteensä 18 elokuvassa, lähinnä sivuosissa. Ensimmäinen elokuvista oli Georg Malmsténin ainoaksi jäänyt elokuvaohjaus "Pikku myyjätär", jossa Kontula oli nimiosassa. Viimeinen oli Edvin Laineen ohjaus "Myöhästynyt hääyö" vuodelta 1960.


title: Martta Kontula

text: Kaunisääninen Kontula esiintyi teatterin puolella opereteissa. Näyttelijäntyön ohella Kontula teki iskelmäsanoituksia, joita ovat levyttäneet Harmony Sisters ja Arvi Tikkala.


title: Martta Kontula

text: Kontula sai Pro Finlandia -mitalin 1958.


title: Tuomas Aho

text: Tuomas Aho (s. 27. toukokuuta 1981 Parikkala) on suomalainen jalkapalloilija, joka edustaa HIFK:ta. Hän on pelipaikaltaan keskuspuolustaja. Vei Juho Vihervuorelta pelipaikan A-junioreiden SM-sarjassa pelissä Kooteepeetä vastaan. Pelistä tuli tappio ja MYPA tippui ykköseen.


title: Tuomas Aho

text: Aho edusti juniorina Keuruun Palloa, Kumu JT:tä ja FC Kouvolaa. Ensimmäiset ottelunsa miesten sarjatasoilla hän pelasi kaudella 1998 Kakkosen FC Kuusankoskessa.


title: Tuomas Aho

text: Veikkausliigassa Aho debytoi MyPan riveissä 27. kesäkuuta 1999 ottelussa Jazzia vastaan. Vuonna 2004 hän voitti MyPassa Suomen cupin. Vuoden 2005 alussa Aho siirtyi tanskalaisen AGF:n riveihin. Tanskasta hän palasi vuonna 2006 Suomeen HJK:hon, jota hän edusti kolmen kauden ajan, ja kaudeksi 2009 takaisin MyPaan. Hän on toiminut joukkueensa kapteenina sekä HJK:ssa että MyPassa.


title: Tuomas Aho

text: Keväällä 2015 Aho siirtyi yksivuotisella sopimuksella sarjanousija HIFK:n riveihin.


title: Tuomas Aho

text: Aho on esiintynyt useissa poikien ja nuorten maaotteluissa. Vuonna 2001 hän kuului Suomen joukkueeseen nuorten maailmanmestaruuskilpailuissa. Hän oli voittamassa BV Cupia Suomelle vuonna 2006.


title: Tuomas Aho

text: Aho opiskelee liikuntapedagogiikkaa Jyväskylän yliopistossa.


title: Elvis-osasto

text: Elvis-osasto on Jope Ruonansuun vuonna 1992 julkaistu studioalbumi ja samanniminen Radio Perämeren -lähetyksistä 1990-luvun alussa alkunsa saanut viihdeshow. Albumilla esiintyvät myös Jari Vesa ja Tommi Reponen, jotka olivat mukana myös toimittamassa ryhmän jäsenten muodostamassa "Elvis-osasto"-viihderyhmässä. Radiohupailun maine levisi vähitellen koko maahan, jossa sitä 1990-luvulla loppuun mennessä oltiin esitetty.


title: Täällä Washington

text: Täällä Washington on Jope Ruonansuun vuonna 1992 julkaistu kolmas albumi. Albumilla esiintyvät myös Tommi Reponen, Jari Vesa ja Nicepappi-yhtyeen Heli Luokkala-Nevalainen. Albumin C-kasettiversiossa kappaleet ovat hieman eri järjestyksessä.


title: Jope Ruonansuu presidentiksi

text: Jope Ruonansuu presidentiksi on Jope Ruonansuun viides albumi. Albumin teemana on Ruonansuun presidenttiehdokkuus. Joidenkin kappaleiden välillä tulee lyhyitä Ruonansuun vaalimainoksia, minkä lisäksi albumin vitsit liittyvät usein poliitikkoihin. Esimerkiksi ”Teijan keittiössä” Paavo Väyrynen, Raimo Ilaskivi ja Martti Ahtisaari keittävät TV-kokki Teija Sopasen kanssa pontikkaa.


title: Taipaleen kanava

text: Taipaleen kanava on puoli kilometriä pitkä sulkukanava Varkaudessa, Unnukan ja Haukiveden Siitinselän välillä.


title: Taipaleen kanava

text: Rakennustyöt alkoivat maaliskuussa 1835. Työmaan johtajana toimi Svante Vestling. Taipaleen kanava oli Suomen ensimmäinen kanava, jossa oli sulkuportit. Taipaleen kanavan rakennustyömaalla oli myös Suomen ensimmäinen rautatie vuosina 1836–1840. Kanavan juhlalliset avajaiset olivat 6. heinäkuuta 1840.


title: Taipaleen kanava

text: Alkuperäinen kanava on nykyään museokanavana noin sata metriä itään toimivasta kanavasta.


title: Taipaleen kanava

text: Saimaan kanava oli valmistunut vuonna 1856. Se johti liikenteen lisääntymiseen ja Taipaleen kanava kävi ahtaaksi. Päätös uuden kanavan rakentamisesta tuli keisarillisena käskykirjeenä heinäkuussa 1865.


title: Taipaleen kanava

text:
Rakennustöiden alkaminen siirtyi joulukuulle 1867. Työt osuivat siis suurten nälkävuosien ajalle.
Tieto työmahdollisuudesta ja palkan maksamisesta viljana kiiri laajalle. Työmaalle tuli miehiä kaikkiaan 51 pitäjästä Pohjanmaata myöten. Tammikuussa 1868 töissä oli 600 miestä, monilla heistä vielä perhe mukana. Useat asuivat maakuopissa. Alkeelliset olosuhteet ja taudit saivat aikaan murhenäytelmän, yksin huhti - toukokuun 1868 aikana haudattiin 281 henkeä.


title: Taipaleen kanava

text: Varkauden seurakunta pystytti vuonna 1936 työmaalla kuolleiden muistomerkin hautapaikalle Varkausmäkeen.


title: Taipaleen kanava

text: Kanava avattiin uudessa paikassa 16. syyskuuta 1871. Se oli 564 metriä pitkä ja siinä oli kaksi sulkua.


title: Taipaleen kanava

text: Kanava modifioitiin vuosina 1962–1967.


title: Taipaleen kanava

text: 1960-luvun muutoksissa sulkukammion kokoa laajennettiin suuremmaksi, yhdistämällä vanhat 35 metrin sulut ja niiden välissä ollut tasausallas yhdeksi 120 metrin suluksi. Muutos mahdollistaa useimpien Saimaan kanavan kautta saapuvien alusten pääsyn kanavan läpi pohjoiseen Leppävirran reitille. Kanava kuuluu osana 4,35 metrin Saimaan syväväylään, joka kulkee Savonlinnasta Kuopioon ja Siilinjärvelle asti.


title: Taipaleen kanava

text: Kanavan sulkuja hoidetaan vieressä olevasta ohjauskeskuksesta. Vaikka sulutus toimii vesiliikennekaudella 24 tuntia vuorokaudessa, niin kanavan yhteydessä olevaa maantiesiltaa ei avata tieliikenteen ruuhka-aikoina pelkästään huvialuksia varten.


title: Taipaleen kanava

text: Vieressä sijaitsevassa Taipaleen kanavamuseossa on sisätiloissa näyttely vesiteiden ja kanavien historiasta. Museoon kuuluu myös vanhan ja uuden kanavan rantaa kiertävä polku opasteineen.


title: Ukrainan lippu

text: Ukrainan lippu () on Ukrainan valtion kansallistunnus vaakunan, moton ja kansallislaulun ohella. Sen mittasuhteet ovat 2:3. Se otettiin käyttöön vuonna 1918. Lipun värit ovat sininen ja keltainen. Maan jouduttua osaksi Neuvostoliittoa vuonna 1922 maassa otettiin käyttöön punalippu, ja sen malli muuttui monta kertaa. Ukrainan itsenäistyttyä uudelleen vuonna 1991 maassa siirryttiin käyttämään alkuperäistä kaksiväristä lippua 28. tammikuuta 1992 lähtien.


title: Ukrainan lippu

text: Ensimmäistä kertaa Ukrainan lipun esittelivät kansallimieliset Lvivissä vuonna 1844. Sen värit ovat samat kuin vanhojen ukrainalaisten ruhtinaskuntien vaakunoiden värit. Lipun on sanottu kuvaavan myös (mustanmullan maan viljavaa) peltoa ja sinistä taivasta.


title: Politiikkaa ja erotiikkaa

text: Politiikkaa ja erotiikkaa on Jope Ruonansuun neljäs albumi. Se julkaistiin vuonna 1993. Albumin teemana on presidentti Mauno Koiviston kuvitteellinen aikomus tehdä eduskuntatalosta ilotalo.


title: Kiikun kaakun

text: Kiikun kaakun on Jope Ruonansuun kuudes albumi. Ruonansuu osallistui MTV3:n Syksyn sävel -kilpailuun albumin kappaleella ”Essayahh”.


title: Kiikun kaakun

text: Albumin CD-versiossa on toiseksi viimeisen raidan "Jätkän tekno (homelite mix)" ja viimeisen raidan "Karpolla on asiaa" välille laitettu noin puolen tunnin pituinen väli. Mutta albumin C-kasetti -versiossa sen sijaan raitojen välissä on "normaali" muutaman sekunnin välinen tauko.


title: MCGA

text: MCGA () on IBM:n vuonna 1987 julkaisemien IBM PS/2 Model 30 ja 25 -mallien emolevylle integroitu näytönohjain.


title: MCGA

text: MCGA:n näyttötilat tukivat kaikkia CGA:n tiloja sekä lisäksi 640×480 pikselin yksiväritilaa 60 Hz virkistystaajuudella (tekstitilan ollessa yhteensopiva 5151-näyttöjen kanssa) ja 320×200 256-väritilaa 70 Hz virkistystaajuudella.


title: MCGA

text: MCGA ei ollut täysin alaspäin yhteensopiva. Puutteellinen tuki EGA-standardiin aiheutti monien EGA-standardille suunniteltujen pelien käynnistymisen 4-värisessä CGA-tilassa, tai jopa toimimattomuuden. Toisaalta esimerkiksi moni Sierra Gamesin ja Lucasfilm Gamesin peli sisälsi tuen suoraan sekä EGA- että MCGA-standardille. Myös ne pelit, jotka käyttivät VGA:n 320×200 256-väristä tilaa, eivät käyttäneet VGA:n edistyneitä ominaisuuksia, saattoivat toimia MCGA:ta käytettäessä.


title: MCGA

text: MCGA julkaistiin ainoastaan PS/2-malleille, ja käytti 15-pinnistä D-shell -liitäntää. Tiettävästi yhtäkään MCGA-standardia tukevaa näytönohjainta ei valmistettu. Laitteiden valmistus lopetettiin vuonna 1992 eikä standardista valmistettu klooneja johtuen VGA-standardista, joka julkaistiin samanaikaisesti MCGA:n kanssa.


title: Jäärata-ajo

text: Jäärata-ajo on moottoripyörillä jäälle auratulla radalla ajettava kilpa-ajo muoto. Jääratamoottoripyörät perustuvat motocrosspyöriin, ja varustetaan erikoisnastoitetuilla renkailla.


title: Jäärata-ajo

text: Jäärata-ajo ajetaan luonnonjäälle auratulla 800-1500 m pitkällä radalla, kilpailun ajomatkan kokonaispituuden ollessa 6-15 km.


title: Jäärata-ajo

text: Keski-Euroopassa vuoristoalueilla jäärataa ajetaan sitä varten jäädytetyillä radoilla. USA:n pohjoisosissa sekä Kanadassa käytetään nastoina ruuveja. Islannissa käytetään motocrossnastoja ja Ruotsissa ajetaan samoilla säännöillä kuin meillä.


title: Jäärata-ajo

text: Soololuokissa etu- ja takarenkaan nastan maksimikokonaispituus on 23 mm. Nastan näkyvä osuus on säännöissä määritelty siten että esimerkiksi nastan olkapään on oltava tasomainen vähintään 8 mm halkaisijaan saakka. Sivuvaunulliset pyörät varustetaan enduro/motocross-sääntöjen mukaisilla nastarenkailla.


title: Jäärata-ajo

text: Jäärataa ajetaan nykyisin kuudessa pääluokassa;


title: Jäärata-ajo

text: Lisäksi soololuokat (JR1, JR2 ja JR3) jakautuvat SM huippu-urheiluun (A-luokat) ja harrastajiin (B-luokat) sekä veteraaniluokkiin. B-luokissa kisataan nousupisteistä A-luokkaan.


title: Jäärata-ajo

text: Linkki sääntöihin


title: Washington Bar

text: Washington Bar on Jope Ruonansuun seitsemäs albumi. Albumilla on mukana on myös Tommi Reponen. Albumilta on julkaistu "Pappi vaan joi" -single.


title: Washington Bar

text: Ruonansuu ja Reponen tekivät "Washington Bar"-aiheisia sketsejä radioihin, jota levitettiin yli 30 kaupalliseen radioon. Washington Bar -niminen baari sijaitsi aikoinaan Kemin keskustassa.


title: Viitta (liturginen tekstiili)

text: Viitta (ven. подрясник kreik. αντεςί, ζωστικό) on ortodoksisessa kirkossa kaikkien pappeuteen vihittyjen sekä luostarien asukkaiden (sisariston ja veljestön) perusasu. Viitta on yleensä musta, mutta se voi olla muunkin värinen.


title: Viitta (liturginen tekstiili)

text: Papistolla (tai alipapistolla ja luostarin asukkailla) on kahdenlaisia viittoja: alusviitta eli podrasniekka ja päällysviitta eli riäsä.


title: Viitta (liturginen tekstiili)

text: Alusviittaa olisi papinkin pidettävä päällään aina liikkuessaan muualla, luostarin asukkailla se pitää olla päällä aina ulkona ollessaan. Nykyään asu vaihdetaan kuitenkin usein epäortodoksisesti "siviilissä" liikkuessa tavallisiin vaatteisiin. Eräissä maissa viitan pitäminen kirkon ulkopuolella saattaa olla myös kiellettyä, eräissä maissa sen pitämistä edellytetään aina.


title: Viitta (liturginen tekstiili)

text: Joillekin kirkonpalvelijoille on myönnetty erityinen oikeus käyttää alusviittaa ilman varsinaista pappeuteen vihkimistäkin. Samoin luostarialueella pidetään asianmukaisena käyttää alusviittaa, jos on oikeus sen käyttämiseen - vielä 1970-luvullakin Valamon luostarissa puettiin jopa pikkupojatkin alusviittaan ja skufiaan.


title: Viitta (liturginen tekstiili)

text: Päällysviitta vastaa päällystakkia. Sitä pidetään myös usein yllä erilaisissa juhlatilaisuuksissa.


title: Piinapenkki (albumi)

text: Piinapenkki on Jope Ruonansuun vuonna 1996 julkaistu kahdeksas albumi.


title: Johannes Semper

text: Johannes Semper (22. maaliskuuta 1892 Pahuveren kylä, Tarvastu – 2. helmikuuta 1970 Tallinna) oli virolainen kirjailija ja kääntäjä.


title: Johannes Semper

text: Vuosina 1910–1927 Semper opiskeli Pietarissa, Riiassa, Moskovassa, Berliinissä ja Pariisissa. Vuonna 1928 hän valmistui Tarton yliopistosta. Semper väitteli tohtoriksi aiheenaan André Giden tuotanto. Hänestä tuli Viron sosialistisen neuvostotasavallan opetusministeri vuonna 1940.


title: Johannes Semper

text: Semper kirjoitti Viron sosialistisen neuvostotasavallan hymnin sanat.


title: Johannes Semper

text: Semperin laajassa tuotannossa on älyllistä runoutta, psykologista proosaa, matkakirjoja ja esseistiikkaa. Semperin runotuotantoa on julkaistu suomeksi antologiassa "Eestin runotar" (WSOY, 1940). Hän kuului Siuru- ja Tarapita-kirjailijaryhmien perustajiin.


title: Vara Mara

text: Vara Mara on Jope Ruonansuun vuonna 1997 julkaistu yhdeksäs albumi. Se sisältää kuvitteellisen radiokonsertin, jonka juontavat Martti ja Eeva Ahtisaari.


title: Vara Mara

text: CD-singlenä (Kaikki menee kun sovittelee / Mattiesko Hytönen) julkaistu, Jorma Reiniä pilkkaava kappale "Kaikki menee kun sovittelee" hyllytettiin pois Vara Mara -levyltä Reinin pyynnöstä. Levyn 31. kappaleen lopussa on ns. piiloraita, joka on STT:n uutisista tehty sketsi. Sketsissä Ruonansuu kertoo uutistenlukijan äänellä: ""Ex-valtakunnansovittelija Jorma Reini on ottanut porot nokkiinsa taiteilija Ruonansuun pilkkalaulusta, Reini sanoo Päivän lööppi -ohjelmassa antaneessa haastattelussa, että pilkka osui omaan nilkkaan"".


title: Vara Mara

text: Albumi oli vuonna 1997 parhaimmillaan Suomen virallisella listalla sijalla 32.


title: Vara Mara

text: Kappale "Kaikki menee kun sovittelee" piti julkaista Vara Mara -albumilla, mutta näin ei loppujen lopuksi käynyt, koska kappaleen kohteeksi joutunut ex-valtakunnansovittelija Jorma Reini suuttui kappaleen sisällöstä ja vaati sen hyllyttämistä tulevalta Vara Mara -albumilta. Mattiesko Hytösestä ja hänen juontamastaan Päivän lööppi -ohjelmasta kertova kappale "Mattiesko Hytönen" on sen sijaan kyseisellä albumilla. Virallisesti singleä ei ehditty myymään, kun ne vedettiin viime hetkellä markkinoilta. Single on erittäin harvinainen.


title: Bulgarian vaakuna

text: Bulgarian vaakuna on Bulgarian kansallistunnus lipun, moton (Liitosta voimaa) ja kansallislaulun ohella. Nykyinen vaakuna määriteltiin Bulgarian perustuslaissa vuonna 1991, mutta hyväksyttiin vasta 31. heinäkuuta 1997. Se oli ensimmäinen Bulgarian vaakuna sitten kommunismin syrjäytymisen Bulgariasta 1990. Siinä on punaisella pohjalla kultainen leijona, jolla on kultainen kruunu ja kieli. Kilvenkannattajina on kaksi tammenoksilla seisovaa kultaista leijonaa, joilla on kultaiset kruunut. Tammenoksien kolme terhoa symboloivat Bulgarian kolmea historiallista osaa: Moesiaa, Traakiaa ja Makedoniaa. Vaakunan yllä on kuninkaallinen kruunu, vaikka Bulgaria onkin tasavalta ja vaakunan alla on Bulgarian motto "Съединението прави силата" eli "Yhtenäisyydessä on voimaa".


title: Viitta

text: Viitta voi tarkoittaa seuraavia:


title: Luxemburgin vaakuna

text: Luxemburgin vaakuna on yksi Euroopassa sijaitsevan Luxemburgin kansallistunnuksista. Siinä on sini-valko-raitaisella taustalla punainen leijona, jolla on kultainen kruunu, kieli ja kynnet. Vaakunan ajatus muotoutui jo keskiajalla. Samantyyppinen ajatus löytyy Luxemburgin vaakunan lisäksi myös Belgian sekä Alankomaiden vaakunasta, joissa myös esiintyy kaksi leijonaa pitelemässä kilpeä tautanaan viitta ja kruunu. Leijonien pitelemä kilpi on Luxemburgin Henri IV:n tunnus.


title: Yhteishaku

text: Yhteishaku on valtakunnallinen hakujärjestelmä Suomessa, jonka kautta haetaan keskitetysti joko toisen asteen koulutukseen tai korkeakoulutukseen. Toisen asteen yhteishaussa haetaan ammatilliseen peruskoulutukseen ja lukiokoulutukseen. Yliopistoihin ja ammattikorkeakouluihin haetaan korkeakoulujen yhteishaussa. Osalla oppilaitoksista tai koulutuksista, on poikkeava valinta-aikataulu.


title: Yhteishaku

text: Yhteishaku järjestetään yhden tai kaksi kertaa vuodessa, syksyllä ja keväällä. Keväällä haetaan seuraavana syksynä alkavaan koulutukseen ja jos syksyllä järjestetään yhteishaku, koulutus alkaa seuraavana tammikuuna.


title: Yhteishaku

text: "Toisen asteen yhteishaussa" haetaan keskitetysti toisen asteen oppilaitoksiin, eli lukioihin ja ammatilliseen koulutukseen. Hakijoita ovat pääasiassa peruskoulun päättävät 9. ja 10. luokan oppilaat. Yhteishaku järjestetään kerran vuodessa, keväällä haetaan seuraavan syksyn koulutukseen. Yhteishakuun osallistutaan täyttämällä hakulomake. Lomakkeeseen voi täyttää enintään viisi hakuvaihtoehtoa, hakutoiveet asetetaan mieluisuusjärjestykseen, järjestys on sitova hakuajan päätyttyä. Oppilaitos voi järjestää pääsy- tai soveltuvuuskokeita, joihin hakijat kutsutaan erikseen. Koulutuksen järjestäjä voi erityisen syyn perusteella valita enintään 30 % kuhunkin ammatillisen peruskoulutuksen valintayksikköön otettavista opiskelijoista valintapistemääristä riippumatta. Tätä kutsutaan harkintaan perustuvaan valinnaksi. Hakijan erityisiä henkilökohtaisia syitä voivat olla oppimisvaikeudet ja sosiaaliset syyt, lisäksi ulkomaisella todistuksella hakevat harkintaan perustuvassa valinnassa.


title: Yhteishaku

text: "Korkeakoulujen yhteishaussa" hakulomakkeelle voi merkitä kuusi hakutoivetta. Hakutoiveet asetetaan mieluisuusjärjestykseen, joka on sitova hakuajan päätyttyä.


title: Yhteishaku

text: Sekä toisen asteen yhteishaku että korkeakoulujen yhteishaku tapahtuu keskitetysti "Opintopolku.fi"-palvelussa. Myös paperisella hakulomakkeella voi hakea. Sekä toisen asteen yhteishaussa että korkeakoulujen yhteishaussa hakijalle tarjotaan vain yhtä opiskelupaikkaa: korkeimmalle sijoitettua hakutoivetta, johon opiskelijan pisteet riittävät.


title: Yhteishaku

text: Jotkin oppilaitokset käyttävät myös erillis- tai suorahakuja, joihin ei haeta "Opintopolku.fi"-palvelun kautta.


title: Yhteishaku

text: Työttömien nuorten velvoite hakea opiskelupaikkaa muuttuu. Alle 25-vuotiaiden nuorten tarvitsee jatkossa hakea vähintään kahta koulutuspaikkaa kevään yhteishaussa


title: Yhteishaku

text: Valintojen tulokset julkistetaan viimeistään tiettyyn määräaikaan mennessä. Korkeakoulut ilmoittavat hyväksymisestä kirjeitse. Kirjeen mukana hakija saa opiskelupaikan vastaanottamisilmoituksen. Ilmoituksen on oltava perillä määräaikana siinä korkeakoulussa, josta opiskelupaikka otetaan vastaan. Mikäli ilmoitus myöhästyy tai sitä ei tule, opiskelupaikka menetetään. Opintopolku.fi-palvelun käyttöönoton myötä hakemukselle henkilötunnuksensa merkinnyt hakija voi tulosten julkistamisen jälkeen seurata omaa tilannettaan palvelussa tunnistautumalla mobiilivarmenteella, pankkitunnistuksella tai varmennekortilla, ja myös ottaa opiskelupaikan vastaan ja ilmoittautua läsnä- tai poissaolevaksi palvelun kautta.


title: Yhteishaku

text: Opiskelupaikan vastaanottamisilmoitus on sitova eikä sitä voi muuttaa tai peruuttaa. Yhden korkeakoulupaikan säännös astuu voimaan vastaanotettaessa korkeakoulututkintoon johtava opiskelupaikka.


title: Yhteishaku

text: Vastaanotettua opiskelupaikka opinnot joko aloitetaan heti tai aloitusta siirretään oppilaitoksen erillisen ohjeistuksen mukaisesti (ilmoittautuminen läsnä- tai poissaolevaksi). Opintojen aloituksen siirtäminen vaatii yleensä perustellun syyn, kuten asevelvollisuuden suorittamisen.


title: Yhteishaku

text: Hyväksymispäivästä riippuen toista opiskelupaikkaa, johon hakija on jäänyt varasijalle, voi jäädä jonottamaan. Korkeakoulupaikan voi vastaanottaa ehdollisesti, kunnes on saanut tiedon ylemmästä hakutoiveesta. Jos hakija hyväksytään jonottamaansa paikkaan määräaikaan mennessä, ehdollisesti vastaanotettu opiskelupaikka raukeaa. Mikäli hakijaa ei hyväksytä ylempään hakutoiveeseen, lopulliseksi opiskelupaikaksi jää ehdollisesti vastaanotettu paikka.


title: Yhteishaku

text: Yhden paikan säännös laajenee kaikkiin korkeakoulujen tutkintoon johtaviin koulutuksiin. Muutos koskee koulutuksia, jotka alkavat syksyllä 2016 tai sen  jälkeen. Yhden opiskelupaikan säännös koskee sekä yhteishakuja, erillishakuja että yliopistojen jatkotutkintoihin (lisensiaatti, tohtori) johtavien koulutusten hakuja.


title: Yhteishaku

text: Siirtohaussa saatu paikka korkeakoulussa ei kuulu säännöksen piiriin.


title: Yhteishaku

text: Säännös ei koske Poliisiammattikorkeakoulua, Högskolan på Ålandia eikä ulkomaisia korkeakouluja


title: Yhteishaku

text: Opiskelijavalinnasta voi valittaa. Valituksen osoittamiskäytännöt ja aikataulut eroavat kuitenkin toisistaan sen verran, että ne on selvitettävä tapauskohtaisesti.


title: Yhteishaku

text: Esimerkiksi "ammattikorkeakouluissa" opiskelijavalinnasta voi pyytää oikaisua nimenomaisen ammattikorkeakoulun hallitukselta 14 päivän kuluessa opiskelijavalintapäätöksen tekemisestä.Seuraava valitusaste on hallinto-oikeus.


title: Yhteishaku

text: "Yliopistoissa" opiskelijavalintaan tyytymätön voi pyytää oikaisua tapauskohtaisesti esimerkiksi tiedekunnan dekaanilta, valintatoimikunnalta tai tiedekuntaneuvostolta 14 vuorokauden kuluessa tiedon julkaisemisesta. Päätökseen tyytymätön voi valittaa hallinto-oikeuteen, jonka päätös on lopullinen.


title: Fontainebleaun edikti

text: Fontainebleaun edikti () oli Ranskan kuninkaan Ludvig XIV:n vuonna 1685 antama edikti, joka kumosi vuoden 1598 Nantesin ediktin. Se määräsi hugenottien kirkot tuhottavaksi ja protestanttien koulut lakkautettavaksi. Seurauksena 200 000–500 000 protestanttia pakeni maasta.


title: Dweezil Zappa

text: Dweezil Zappa, syntymänimeltään Ian Donald Calvin Euclid Zappa (5. syyskuuta 1969, Los Angeles, Kalifornia) on yhdysvaltalainen kitaristi. Dweezil on Gail Sloatmanin ja Frank Zappan poika ja toiseksi vanhin neljästä sisaruksesta. Dweezilin vanhempi sisar on Moon Unit Zappa, ja kaksi nuorempaa sisarusta ovat Ahmet Zappa ja Diva Zappa.


title: Dweezil Zappa

text: Dweezilin rekisteröity syntymänimi oli Ian Donald Calvin Euclid Zappa, koska sairaala ei suostunut ristimään häntä nimelle Dweezil. Lasta kutsuttiin siitä huolimatta Dweeziliksi, ja hän oli viisivuotias, kun hänen viralliseksi nimekseen muutettiin Dweezil.


title: Dweezil Zappa

text: 1990-luvun puolivälissä Dweezil oli Duckman-piirrossarjassa Ajax Duckmanin äänenä. Dweezil on tehnyt useita pieniä rooleja TV-sarjoissa ja elokuvissa. Vuonna 2006 Dweezil järjesti "Zappa Plays Zappa" -kiertueen ja toimi sen kitaristina. Sen jälkeen kiertue on järjestetty vuosittain. Vuoden 2009 kiertueella Zappa piti 6. kesäkuuta 2009 konsertin Helsingin Kulttuuritalossa. Paikka on sama, jossa Frank Zappa konsertoi 1974 ja jossa äänitettiin konserttialbumi "You Can't Do That On Stage Anymore, vol. 2 The Helsinki Concert".


title: John Morrison (showpainija)

text: Jonathan Randall Hennigan (s. 3. lokakuuta 1979 Los Angeles, Kalifornia) on yhdysvaltalainen showpainija, joka tunnettiin parhaiten ajastaan World Wrestling Entertainmentissa RAW-ohjelmassa, mutta nykyään hän on ilman sopimusta. Hänet tunnetaan paremmin paininimellään John Morrison. Ensiesiintymisensä hän teki 27. tammikuuta 2003. Hennigan on 185 senttimetriä pitkä ja hän painaa 101 kiloa. Hänen lopetusliikkeinään ovat toimineet muun muassa Standing Shooting Star Press, The Nitro Blast (Super kick) ja The Moonlight Drive (Corkscrew neckbreaker). Nykyään hän käyttää lopetusliikkeenään Starship Pain -liikettä.


title: John Morrison (showpainija)

text: Hänen suurin yksinvoittonsa on ECW-mestaruus. Hän on myös voittanut Tough Enough -kilpailun kerran ja WWE Tag Team -mestaruuden neljästi Joey Mercuryn kanssa kolme kertaa ja kerran The Mizin kanssa. Hän on myös voittanut kerran WWE World Tag Team -mestaruuden kerran The Mizin kanssa. Hän voitti Intercontinental-mestaruuden, mutta hävisi sen Jeff Hardylle. Morrison & Miz voittivat WWE Tag Team -mestaruuden Matt Hardylta ja MVP:ltä 13. marraskuuta 2007.


title: John Morrison (showpainija)

text: Muutettuaan kesällä 2007 paininimensä John Morrisoniksi, Hennigan alkoi käyttää promoissaan itsestään lempinimiä "Tuesday Night Delight", "The New Face of Extreme", "Shaman of Sexy" ja "Guru of Greatness", ja hän siteerasi useissa lauseissaan William Blakea ja Jim Morrisonia. Morrisonin rooli on kunnianosoitus Jim Morrisonille, ja oikeassa elämässä Hennigan pitää paljon The Doorsista.Hän aloiti hänen ammattilais paini uran treenaamalla Supreme Pro Wrestling koulussa. 2002–2004 Hennigan oli tag team Matt Cappotellin kanssa. Hennigan otteli Vengeancessa Bar Room Brawlissa vuonna 2003. Hän esiintyi myös Heatissa.


title: John Morrison (showpainija)

text: 1. maaliskuuta 2004 Hennigan debytoi RAW:ssa nimellä Johnny Blaze. Hänen uusi ideansa oli, että hän oli RAW:n pääjohtajan Eric Bischoffin oppipoika ja assistentti. Seuraavalla viikolla hänen nimensä vaihtui Johnny Spadeksi ja kolme viikkoa myöhemmin Johnny Nitroksi. Nitro oli Bischoffin oppipoika ja assistentti kesäkuuhun saakka, jolloin hän lähti OVW:hen. Selittääkseen poissaolonsa hän hävisi 7. kesäkuuta Eugenelle ottelussa, jonka häviäjä menetti työnsä.


title: John Morrison (showpainija)

text: Kun hän palasi hän feudasi hänen entisen partnerin Matt Cappotellin kanssa. Ensin Nitro ja Melina olivat kaksin tiimi, kunnes he liittoutuivat Joey Mercuryn kanssa ja muodostivat ryhmän nimeltä MNM. MNM paini OVW lähes vuoden pitämällä OVW Southern Tag Team mestaruuksia ennen kuin liittyivät Smackdowniin huhtikuussa 2005. He voittivat WWE Tag Team mestaruudet heidän ensimmäisessä matsissa, kunnes hävisivät ne The Great American Bashissa. 25. lokakuuta MNM voitti toistamiseen WWE Tag Team mestaruudet. Noin kahden kuukauden päästä he kuitenkin hävisivät mestaruudet Batistalle ja Rey Mysteriolle. Kahden viikon kuluttua he voittivat jo kolmannen kerran mestaruudet, mutta hävisivät ne Paul Londonille ja Brian Kendrickille Judgement Dayssä. Johdatakseen juonta Melina ja Nitro yhtäkkiä hylkäsivät Mercuryn.


title: John Morrison (showpainija)

text: Viikon päästä RAW-debyytistä Melinan kanssa hän hävisi WWE mestarille John Cenalle. Nitro otti välittömasti paikan Intercontinental mestaruus matsiin Vengeanceen. Vengeancessa oli kolmin ottelu mestari Shelton Benjamin ja haastajat Carlito ja Nitro. Nitro voitti mestaruuden ja piti sitä noin 4 kuukautta. Hän feudasi lukuisien haastajien kanssa kunnes hävisi mestaruuden Jeff Hardylle 2. lokakuuta. Noin kuukauden päästä Johhny voitti mestaruuden toistamiseen, mutta hävisi sen jo viikon päästä RAW:ssa Jeff Hardylle. Tämän jälkeen Nitro feudasi Cenan kanssa. Marraskuussa 2006 MNM "syntyi" uudelleen ja hyväksyi The Hardyen open challengen December to Dismemberiin, missä MNM hävisi Hardyille. Feudi johti saman kuukauden Armageddoniin, jossa taisteltiin WWE Tag Team mestaruuksista. Mercury loukkaantui samaisessa ladder-ottelussa, kun hän sai tikapuusta päähänsä. Tammikuisessa New Year's Revolution -tapahtumassa Nitron ja Jeff Hardyn välille sovittiin häkki ottelu Intercontinental mestaruudesta, jonka voitti Jeff hardy. MNM hävisi Royal Rumblessa The Hardyille tag team matsissa ja No Way Outissa missä feudi loppui. MNM jatkoi siihen saakka, kunnes Mercury vapautui sopimuksesta maaliskuussa 2007. Tämän jälkeen Nitron ja Melinan tietkin erosivat. 2007 Draftissa Nitro arvottiin ECW-brändiin.


title: John Morrison (showpainija)

text: 19. kesäkuuta Nitro teki hänen debyyttinsä voittamalla Nunzion. issa hän voitti ECW mestaruuden selättämällä CM Punkin. Muutaman viikon päästä hän vaihtoi nimeä John Morrisoniksi. Morrison puolusti mestaruuttaan The Great American Bashissa ja SummerSlamissa, missä vastustajana oli edelleen CM Punk. 1. syyskuuta nauhoitetussa lähetyksessä CM Punk voitti John Morrisonin ja hänen mestaruutensa. Morrison ja The Miz liittoutuivat 16. marraskuuta SmackDownissa, missä näytettiin nauhoitettu lähetys Mizin ja Morrisonin WWE Tag Team voitosta (voittivat Matt Hardyn ja MVPn). Survivor Seriesissä molemmat yrittivät Cm Punk ECW mestaruudesta, mutta hävisivät. Morrison ja Miz voittivat lukisia otteluita, kunnes 2008:n The Great American Bashissa he hävisivät mestaruudet Zack Ryderille ja Curt Hawkinsille neljän tiimin tag team matsissa missä mukana olivat Jesse ja Festus ja Finlay ja Hornswoggle. Cyber Sundayssa, missä WWE Universe sai päättää kolmesta ottelusta sen mieluisimman. Miz ja Morrison voittivat Cryme Tymen Cyber Sundayssa.


title: John Morrison (showpainija)

text: 8. joulukuuta, he voittivat Slammy Award -palkinnon vuoden tag teamin. 13. joulukuuta, he voittivat CM Punkin ja Kofi Kingstonin, joka taisteltiin World Tag Team mestaruuksista. 23. tammikuuta Mizillä ja Morrisonilla alkoi feudi WWE Tag Team mestarieiden Primon ja Carliton kanssa. 27. helmikuuta oli WWE Tag Team mestaruus matsi, missä The Colónsit säilyttivät mestaruudet. 13. maaliskuuta oli World Tag Team mestaruus matsi, minkä Morrison ja Miz voittivat ja veivät mukanaan Carliton ja Primon managerit Bella kaksoset. 17. maaliskuuta ECW:ssaä, Carlito ja Primo haastoivat Mizin ja Morrisonin Wrestlemania XXVeen Lumberjack matsiin, missä panoksina ovat WWE Tag Team mestaruudet ja World Tag Team mestaruudet. Wrestlemaniassa Carlito ja Primo voittivat Morrisonin ja Mizin ja täten he saivat molemmat tag team mestaruudet. 13. huhtikuuta WWE:n Draft tilaisuudessa, The Miz siirtyi RAW:hon. Mizin ja Morrisonin halatessa Miz potkaisi Morrisonia ja iski Reality Checkin ja heidän tiimi hajosi.


title: John Morrison (showpainija)

text: 15. huhtikuuta 2009 Morrison siirtyi WWE Draftin lisäarvonnassa SmackDowniin. 17. huhtikuuta Morrison voitti R-Truthin, joka oli hänen ensimmäinen ottelunsa Smackdownissa siirron jälkeen. 1. toukokuuta SmackDownissa Morrison voitti Shelton Benjaminin ja hänellä oli pieni muotoinen tappelu Chris Jerichon kanssa backstagella ja Morrison kääntyi faceksi eli hyvikseksi. Judgement Dayssa Morrison voitti Shelton Benjaminin uusintaottelussa. 31. heinäkuuta, Morrison kohtasi Jeff Hardyn World Heavyweight mestaruudesta, mutta hävisi lopulta ottelun. 4. syyskuuta SmackDownissa Morrison voitti kolmannen kerran Intercontinental mestaruuden Rey Mysteriolta. Hell in a Cellissä John Morrison puolusti onnistuneesti mestaruuttaan Dolph Ziggleriä vastaan. Bragging Rightsissa Morrison kohtasi entisen Tag Team parinsa The Mizin, mutta hävisi ottelun. Survivor Seriesissa 5 vs. 5 Survivor Series Elimination matsissa Team Miz (The Miz, Sheamus, Drew McIntyre, Jack Swagger & Dolph Ziggler) voitti Team Morrisonin (Morrison, Matt Hardy, Shelton Benjamin, Finlay & Evan Bourne). Hän hävisi Intercontinental mestaruutensa Drew McIntyrelle WWE TLC:ssä. Royal Rumblessa Morrison tuli kehään yhdentenätoista ja hänet eliminoitiin neljäntenätoista Shawn Michaelsin eliminoitua hänet. 5. helmikuuta Morrison voitti Drew McIntyren ja Kanen Triple Threat matsissa ja hän pääsi ottelemaan WWE Elimination Chamberissa World Heavyweight mestaruudesta. WWE Elimination Chamberissa Morrison eliminoitui kolmanneksi viimeisenä, The Undertakerin paiskattua hänet teräs lattialle. 5. maaliskuuta John Morrison ja R-Truth voittivat Triple Threat Tag Team ottelun ja pääsivät ottelemaan Big Showta ja The Miziä vastaan Unified Tag Team mestaruuksista WrestleMania XXVI:ssa. He kuitenkin hävisivät kun Big Show iski KO Punchin Morrisonille.


title: John Morrison (showpainija)

text: Morrison siirrettiin takaisin RAW'hon WWE Draftin johdosta 26. huhtikuuta. 1. kesäkuuta, Morrison ilmoitettiin proksi WWE NXT'hen, missä hänen rookie tulisi olla Eli Cottonwood. 27. heinäkuuta NXT:ssä, Cottonwood eliminoitui kilpailusta.


title: John Morrison (showpainija)

text: WWE Money in the Bank -tapahtumassa, Morrison otteli kahdeksan miehen Money in the Bank tikapuuottelussa, mutta matsin voitti Morrisonin entinen tag team partneri, The Miz. SummerSlamissa, Morrison otteli WWE:n joukkueen puolella 7 vs. 7 tag team eliminaatio ottelussa The Nexusia vastaan, minkä WWE:n joukkue voitti. Alun perin Morrisonin piti otella WWE -mestaruusottelussa Night of Championsissa, Chris Jerichon korvaajana, mutta Jericho sai paikkansa takaisin. Morrison nimettiin Hell in a Celliin triple threat submissions counts anywhere matsiin, mestaria Daniel Bryania ja The Mizia vastaan WWE United States -mestaruudesta. Ottelun voitti Bryan, joka säilytti mestaruuden pakottaen Mizin luovuttamaan. 11. lokakuuta RAW'ssa, Morrison voitti Tyson Kiddin ja pääsi RAW'n joukkueeseen ottelemaan SmackDownin joukkuetta vastaan Bragging Rightsissa. Bragging Rightsissa, Morrison selviytyi neljänneksi viimeiseksi RAW'n joukkueesta, kun Edge selätti hänet. Matsin voitti SmackDownin joukkue.


title: John Morrison (showpainija)

text:
Seuraavassa RAW'ssa, yksi RAW'n joukkueen jäsenistä, Sheamus väitti, että Santino Marella oli RAW'n joukkueen heikoin lenkki, joten hän haastoi Marellan matsiin. Marella voitti Sheamusin, Morrisonin sekaannuttua matsiin. Morrison jatkoi Sheamusin nöyryyttämistä ja Santinon pelastamista Sheamusin käsistä, kunnes haastoi hänet matsiin Survivor Seriesiin RAW'n old school jaksossa 15. marraskuuta. Survivor Seriesissä, Morrison voitti Sheamusin iskettyään Flying Chuckin. Seuraavan illan RAW'ssa, Morrison voitti Tyson Kiddin ja pääsi kilpailemaan King of the Ring -turnauksessa. 29. marraskuuta RAW'n King of the Ring jaksossa, Morrison eteni King of the Ring -turnauksessa finaaliin voittaen Cody Rhodesin ja Alberto Del Rion, mutta hävisi finaalissa Sheamusille, jolla oli yksi matsi vähemmän oteltuna. John voitti Sheamusin Survivor Seriesissa, ja ladder matsissa TLC PPV:ssä, ja ansaitsi mahdollisuuden voittaa Mizin WWE championshipin. Morrison käytti mestaruusmahdollisuuden vuoden 2011 ensimmäisessä RAW'ssa falls count anywhere matsissa, mutta hävisi matsin. Hän osallistui vuoden 2011 Royal Rumbleen, mutta hänet eliminoi CM Punk. 20. helmikuuta Morrison osallistui Elimination Chamber-matsiin, minkä voittaja pääsisi haastamaan The Mizin WrestleMania XXVII:ssä WWE mestaruudesta. Morrison eliminoitui kisasta kolmanneksi viimeisenä, kun CM Punk eliminoi hänet. Morrison kilpaili wwe mestaruudesta extreme rules 2011 maksutapahtumassa, mutta ei voittanut mestaruutta. Morrison joutui olemaan sivussa yli kolme kuukautta, kun hän sai niska vamman. Hänen paluunsa jälkeen hänellä oli pitkä häviöputki, kunnes voitti Dolph Zigglerin normaalissa ottelussa. Morrison hävisi Zigglerille Survivor series 2011 tapahtumassa us mestaruus ottelussa, ja kaksi viikkoa tämän jälkeen niin hän paini viimeisen matsinsa, häviten The Mizille 30. marraskuuta wwe ilmoitti että morrison oli vapautettu sopimuksestaan, ja näin lopettaen yli 6 vuoden uransa wwe:n kanssa.
Helmikuussa 2008 Morrison ja hänen tag team kumppaninsa The Miz perustivat The Dirt Sheetin missä he pilkkaavat muita painijoita. 8. joulukuuta The Dirt Sheet voitti Slammy Award palkinnon parhaalle WWE.com Exclusivelle.


title: Luettelo Suomen merivoimien entisistä aluksista

text:
Tämä on luettelo Suomen merivoimilla ennen käytössä olleista aluksista.
T-veneet


title: Perusoikeudet

text: Perusoikeudet ovat kansallisessa perustuslaissa valtion kansalaisilleen ja muille valtion oikeudenkäyttöpiirissä oleville takaamat oikeudet. Muutamaa poikkeusta lukuun ottamatta perusoikeudet eivät takaa absoluuttista suojaa, vaan perustuslaissa ainoastaan edellytetään, että kyseisen oikeuden loukkaamisesta täytyy säätää lain tasoisesti ja vain tietyissä rajatuissa tarkoituksissa.


title: Perusoikeudet

text: Perusoikeudet on siis säädetty kansallisesti, sen sijaan ihmisoikeudet perustuvat kansainvälisiin ihmisoikeussopimuksiin. Perusoikeudet ovatkin usein laajemmat kuin se mihin valtio on kansainvälisesti sitoutunut.


title: Perusoikeudet

text: YK:n vuonna 1993 järjestämän ihmisoikeuskonferenssin tekemän linjauksen mukaisesti perusoikeudet ovat keskenään samanarvoisia, eikä niillä ole keskinäistä hierarkiaa. Mikään perusoikeuksista ei ole toista arvokkaampi.


title: Perusoikeudet

text: Vapausoikeudet turvaavat yksilön vapautta julkisen vallan puuttumisilta. Tällaisia oikeuksia ovat muun muassa oikeus elämään, henkilökohtaiseen vapauteen ja koskemattomuuteen samoin kuin liikkumisvapaus, yksityiselämän suoja ja yhdistysvapaus sekä omaisuuden suoja.


title: Perusoikeudet

text: Näitä ovat muun muassa äänioikeus, sananvapaus, kokoontumisvapaus sekä yhdistymisvapaus.


title: Perusoikeudet

text: Tasa-arvo-oikeuksiin kuuluvat muun muassa rodullinen, sukupuolellinen ja uskonnollinen yhdenvertaisuus.


title: Perusoikeudet

text: Perusoikeuksiin kuuluvat myös taloudelliset, sosiaaliset ja sivistykselliset oikeudet eli niin kutsutut TSS-oikeudet. Tällaisia ovat esimerkiksi oikeus työhön, sosiaaliturvaan ja opetukseen. Julkisella vallalla on velvoite turvata ja edistää näiden oikeuksien toteutumista.


title: Perusoikeudet

text: Perusoikeuksien asema ja merkitys EU:ssa ovat kasvaneet merkittävästi 1990-luvulta tähän päivään. Nykyisin EU-tuomioistuimen oikeuskäytäntö kertoo hyvin perusoikeuksien lisääntyneestä merkityksestä. Kun perusoikeuksiin liittyvät oikeusjutut olivat vielä harvinaisia 1980- ja 1990-luvuilla, ne ovat sen jälkeisenä vuosikymmenenä nousseet eniten huomiota saaneiden oikeusjuttujen joukkoon. Niissä on ollut kyse esimerkiksi sisämarkkinavapauksien suhteesta perusoikeuksiin. Näissä tapauksissa on konkretisoitunut perusoikeuksien käytännön vaikutus EU-oikeuden tulkintaan tai unionin säädösten pätevyyteen.


title: Perusoikeudet

text: Perusoikeudet vaikuttavat yhä enemmän myös Euroopan unionin lainsäädäntötyöhön, jossa on nykyään otettava huomioon jo valmisteluvaiheessa arvio ehdotuksesta perusoikeuksien kannalta. Tavoitteena on EU:n perusoikeuskirjan noudattaminen komission lainsäädäntöehdotuksissa. Myös Euroopan parlamentti kiinnittää erityistä huomiota lainsäädäntöehdotustensa sopusointuun perusoikeuksien kanssa.


title: Perusoikeudet

text: Euroopan talouskriisin aikana monet jäsenmaat laativat säästö- ja menoleikkauspaketteja, joissa oli jätetty huomiotta vaikutukset perus- ja ihmisoikeuksiin. Jäsenvaltiot saivatkin useita langettavia ratkaisuja ihmisoikeussopimusten kansainvälisiltä valvontaelimiltä tai kansallisilta tuomioistuimilta perus- ja ihmisoikeuksien loukkaamisesta.


title: Perusoikeudet

text: Vuonna 2007 Wieniin perustettiin Euroopan Unionin perusoikeusvirasto, jonka tehtävänä on antaa perusoikeuksia koskevaa asiantuntijaneuvontaa jäsenvaltioille, EU:n toimielimille ja muille EU-oikeuden täytäntöönpanosta vastaaville tahoille. Lissabonin sopimuksen myötä viraston toimivalta laajeni koskemaan poliisi- ja rikosoikeudellista yhteistyötä. Perusoikeusvirastolla ei ole toimivaltaa tutkia perusoikeuksien rikkomista koskevia yksittäisiä kanteita, EU:n toimielinten päätösten laillisuutta eikä jäsenvaltioiden toiminnan perusoikeuksien mukaisuutta. Neuvosto voi kuitenkin pyytää perusoikeusvirastolta asiantuntija-apua sen selvittämiseksi, rikkooko jokin jäsenvaltio jatkuvasti ja vakavasti perusoikeuksia. Tältä pohjalta neuvosto voi arvioida sanktiomenettelyn aloittamista jäsenvaltiota vastaan.


title: Perusoikeudet

text: Lissabonin sopimuksen myötä perus- ja ihmisoikeuksien suojelusta tuli yhä selkeämmin Euroopan Unionin päämäärä ja toimeksianto. Perussopimuksessa on nyt mainittu nimenomaisesti unionin perustana olevista arvoista: ihmisarvon kunnioittaminen, vapaus, kansanvalta, tasa-arvo, oikeusvaltio, ja ihmisoikeuksien kunnioittaminen sekä vähemmistöihin kuuluvien oikeudet. Nämä ovat EU:n jäsenvaltioille yhteisiä arvoja yhteiskunnassa, jolle on ominaista moniarvoisuus, syrjimättömyys, suvaitsevaisuus, oikeudenmukaisuus, yhteisvastuu sekä naisten ja miesten tasa-arvo. Unionin päämääränä on myös edistää rauhaa, omia arvoja ja kansojensa hyvinvointia (SEU 3 artikla 1 kohta).


title: Perusoikeudet

text: Lissabonin sopimuksella muutettiin kahta keskeisintä EU:n perussopimusta. Euroopan unionista tehtyä sopimusta (SEU) ja Euroopan yhteisön perustamissopimusta. Jälkimmäinen nimettiin uudelleen sopimukseksi Euroopan unionin toiminnasta (SEUT).


title: Perusoikeudet

text: Perus- ja ihmisoikeuksien kannalta Lissabonin sopimus on merkittävä erityisesti kahdesta syystä.


title: Perusoikeudet

text: Ensinnäkin EU:n perusoikeuskirja muuttui oikeudellisesti sitovaksi. Ennen tätä EU:n perusoikeuskirja oli vain vuonna 2000 hyväksytty poliittinen julistus. Lissabonin sopimuksen myötä perusoikeuskirjalla on sama oikeudellinen painoarvo ja asema kuin perussopimuksilla (SEU 6 artikla 1 kohta). Perusoikeudet tulivat näin yhtä tärkeiksi kuin esimerkiksi perussopimuksessa turvatut sisämarkkinavapaudet, kuten tavaroiden ja palveluiden vapaa liikkuvuus. Käytännössä yksittäistapauksissa jotka koskevat molempia periaatteita joudutaan niitä punnitsemaan keskenään samanaikaisesti. Näin pohditaan sekä perusoikeuksiin ja sisämarkkinavapauksiin palautuvia näkökohtia.


title: Perusoikeudet

text: Toiseksi Lissabonin sopimus mahdollisti unionille mahdollisuuden liittyä Euroopan ihmisoikeussopimukseen. Aiemmin siihen pystyivät liittymään vain yksittäiset valtiot.


title: Perusoikeudet

text: Lisäksi Lissabonin sopimus poisti unionin jaon kolmeen erilliseen pilariin. Pilarijaon poistamisen myötä komission, parlamentin ja EU-tuomioistuimen toimivalta ulottuu myös rikosasioihin ja poliisiyhteistyöhön. Myös unionin lainsäädäntö ja muu toiminta näissä asioissa siirtyi niiden toimivaltaan.


title: Perusoikeudet

text: Suomen perustuslaissa perusoikeudet kuuluvat kaikille, ei ainoastaan Suomen kansalaisille. Ei siis enää voida käyttää termiä kansalaisoikeudet.


title: Perusoikeudet

text: Suomen perustuslain 2 luvussa on turvattu seuraavat oikeudet:


title: Pam Ferris

text: Pamela E. ”Pam” Ferris (s. 11. toukokuuta 1948 Hannover, Saksa (Ison-Britannian miehitysvyöhyke)) on brittiläinen näyttelijä. Ferris asui Walesissa 13-vuotiaaksi asti, kunnes hänen perheensä muutti Uuteen-Seelantiin. Ferris palasi Britanniaan parikymppisenä.


title: Pam Ferris

text: Ferris on ollut vuodesta 1986 lähtien naimisissa Roger Frostin kanssa.


title: Orangen roomalainen teatteri

text: Orangen roomalainen teatteri () on eteläisen Ranskan Orangessa sijaitseva, ensimmäisen vuosisadan alussa rakennettu antiikkinen teatteri. Se kuuluu nykyään Orangen kunnalle, ja siellä järjestetään kesäisin oopperafestivaalit, "Chorégies d'Orange". Orangen teatteri on yksi parhaiten säilyneitä roomalaisia teattereita.


title: Orangen roomalainen teatteri

text: Teatteri oli merkittävässä asemassa antiikin "Arausion" väestön elämässä. Koko päivän kestäneissä esityksissä nähtiin mimiikkaa, pantomiimejä, runonlausuntaa ja "attelanaa", joka muistutti Commedia dell'artea. Viihde-esitykset olivat kaikille avoimia ja maksuttomia.


title: Orangen roomalainen teatteri

text: Kristinuskon vakiinnutettua asemansa Rooman valtionuskontona teatteri suljettiin virallisella ediktillä vuonna 391, koska kirkko piti teatteria pakanallisena taiteenlajina. Tämän jälkeen rakennus hylättiin täysin. Keskiajalla raunioita käytettiin puolustuskasarmina. Uskonsotien aikana 1500-luvulla teatterirakennus toimi kaupunkilaisten turvapaikkana.


title: Orangen roomalainen teatteri

text: Teatteri alkoi hitaasti saada mennyttä loistoaan takaisin 1800-luvulla Prosper Mériméen ansiosta. Tämän johdolla restaurointityöt aloitettiin vuonna 1825. Vuonna 1869 teatterissa järjestettiin roomalainen festivaali "Chorégies d'Orange", jossa juhlittiin Rooman mahtia. Festivaaleista tuli jokakesäinen tapahtuma. Ohjelmistoon kuului muun muassa Étienne Méhulin ooppera "Joseph". Vuosisadan loppupuolella ja 1900-luvun alussa kaikki Ranskan merkittävät näyttelijät ottivat osaa Orangen festivaaleihin. Sarah Bernhardt esiintyi juhlallisuuksissa 1903.


title: Orangen roomalainen teatteri

text: Orangen roomalainen teatteri ja kaupungissa sijaitseva roomalaisajan Orangen riemukaari hyväksyttiin UNESCO:n maailmanperintöluetteloon vuonna 1981.


title: Fright Night (albumi)

text: Fright Night on Stratovariuksen ensimmäinen albumi, joka julkaistiin vuonna 1989. Albumi poikkeaa melko paljon Stratovariuksen uudemmista albumeista, ollen äänensävyltään hieman raskaampi ja rock-painotteisempi. "Fright Night" on myös Stratovariuksen albumeista ainoa, jolla soittaa basisti Jyrki Lentonen.


title: Fright Night (albumi)

text: Sävellykset: Timo Tolkki


title: Petronas

text: Petronas (lyhenne sanoista Petroliam Nasional Berhad) on 17. elokuuta 1974 perustettu malesialaisomistuksessa oleva öljy- ja kaasuyhtiö. Petronas on kokonaan hallituksen omistuksessa, ja sillä on käytössä kaikki Malesian kaasu- ja öljyvarat.


title: Petronas

text: Ajoista, jolloin Petronas oli vielä yhtymä, se on kasvanut kansainväliseksi öljy- ja kaasuyhtiöksi, jolla on liiketoimintaa 31 maassa. Marraskuun lopussa 2005 Petronas Groupiin kuului 103 kokonaisomistuksessa olevaa tytäryhtiötä, 19 osa-aikaisryhmää ja 57 liikekumppania. Näistä yhtiöistä koostuu Petronas Group, joka on tekemisissä erilaisissa öljyyn ja kaasuun liittyvissä asioissa.


title: Petronas

text: Petronas rakennutti päämajakseen Petronas Towersin (avattu 1998), joka on yksi maailman korkeimmista rakennuksista.


title: Petronas

text: Petronas oli yksi Sauber-tallin, ja BMW Sauberin, pääsponsoreista Formula ykkösissä. Yhtiö toimitti talleille voiteluaineita ja polttoainetta. Se myös omisti 40% Sauber Petronas Engineeringistä. Petronas on myös Malesian Grand Prix’n pääsponsori, ja Kiinan Grand Prix’n yhteistyösponsori.


title: Petronas

text: Petronas on toiminut Mercedes-Benzin F1-tallin pääsponsorina kaudesta 2010 alkaen.


title: Järvenpään Palloseura

text: Järvenpään Palloseura (JäPS) on vuonna 1947 perustettu järvenpääläinen jalkapalloseura. Seuran miesten edustusjoukkue pelaa Kakkosessa, jonne se nousi kaudeksi 2011.


title: Järvenpään Palloseura

text: JäPS:lla on noin 1 400 jäsentä, joista noin 1 000 on juniori-ikäisiä. Seura omistaa 80 prosenttia Auto-Arita-hallista, joka on jalkapallon harjoitushalli Järvenpäässä. Seura omistaa myös valtaosan Järvenpään Monitoimihallista, joka on täysimittainen jalkapallohalli ohjeisharjoittelumahdollisuuksineen. Kahden hallin ansiosta voidaan väittää, että Järvenpäässä on suomen parhaat talviharjoitteluolosuhteet.


title: Järvenpään Palloseura

text: Seuran miesten joukkue pelasi Kakkosessa myös vuosina 1978 ja 2001. Vuonna 2003 JäPSin miesten joukkue pääsi Suomen cupin pikkufinaaliin oltuaan cupissa parhaiten sijoittunut Kolmosen joukkue. Tätä kautta joukkue pääsi pelaamaan eurokentillä UEFA Regions' Cupissa Bulgariassa.


title: Tosi-CD

text: Tosi-CD on Jope Ruonansuun 28. toukokuuta 2004 julkaistu albumi. Albumin teemana ovat tositelevisio-ohjelmat. Levyltä julkaistiin 14. toukokuuta 2004 "Yllytyshullu / Matti on numero yksi" -single. Suomen "Big Brother" -kuuluttajana toiminut Jari Karjalainen Hausmylly-yhtyeestä on levyllä ”virallisena formaattiäänenä”.


title: Tosi-CD

text: Albumi ylsi Suomen virallisen listan sijalle 8.


title: Orange (Ranska)

text: Orange (oksitaaniksi "Aurenja") on kaupunki ja kunta Vauclusen departementissä eteläisessä Ranskassa. Kaupungissa on 29 859 asukasta (2006) ja se sijaitsee 21 kilometriä Avignonista pohjoiseen. Orange on keskilämpötilaltaan Ranskan lämpimin kaupunki.


title: Orange (Ranska)

text: Orange on tunnettu roomalaisesta arkkitehtuuristaan. Kaupungissa on Euroopan parhaiten säilynyt roomalainen teatteri ja loistava riemukaari, jotka molemmat rakennettiin keisari Augustuksen aikana. Riemukaari, teatteri ja sen ympäristö kuuluvat UNESCOn maailmanperintöluetteloon.


title: Orange (Ranska)

text: Roomalainen Orangen kaupunki perustettiin vuonna 35 eaa. nimellä Arausio (koko nimeltään "Colonia Julia Firma Secundanorum Arausio"). Aiemmin paikalla oli sijainnut kelttiläinen asutuskeskus ja paikalla oli käyty taistelu, joka tunnetaan yleisesti nimellä Arausion taistelu, kahden roomalaisen armeijan sekä germaanisten kimbrien ja teutonien heimon välillä vuonna 105 eaa.


title: Orange (Ranska)

text: Kaupunki kukoisti, vaikka visigootit ryöstivät sen vuonna 412. Orangesta tuli piispan istuin 300-luvulla. Kaupungissa on pidetty kaksi kirkolliskokousta: vuonna 441 ja 529. Jälkimmäinen oli merkittävä, sillä se tuomitsi pelagiolaisuuden harhaoppiseksi.


title: Orange (Ranska)

text: Orangen Baux'n kreivit saavuttivat täyden itsenäisyyden, kun Arlesin kuningaskunta hajosi 1033. Orange oli pieni ruhtinaskunta Pyhän saksalais-roomalaisen keisarikunnan lääninä 1100-luvulla. Nassaun kreivi Vilhelm I Oranialainen peri vuonna 1544 tittelin Oranian prinssi Orangen kreivikunta siirtyi Orangen suvun haltuun (kts. Orania-Nassau-suku). Tämän takia Orange oli protestanttien puolella uskonsodissa, joiden aikana kaupunki vahingoittui pahasti.


title: Orange (Ranska)

text: Orange oli Nassaun omistuksessa, kunnes Ranskan kuninkaan Ludvig XIV:n joukot valtasivat kaupungin 1672 Ranskan ja Hollannin välisen sodan aikana. Lopullisesti kaupunki luovutettiin Ranskalle 1713 Utrechtin rauhassa, joka päätti Ludvig XIV:nnen sodat.


title: Jarkko ja Laura

text: Jarkko ja Laura on suomalainen iskelmäduo, joka edusti Suomea Euroviisuissa Madridissa vuonna 1969 Toivo Kärjen säveltämällä ja Juha Vainion sanoittamalla kappaleella "Kuin silloin ennen". Jarkon ja Lauran sijoitus oli kahdestoista (kuudella pisteellä). Duon jäsenistä Jarkko Antikaisesta ja Laura Ruotsalosta (myöhemmin Antikainen) tuli myös aviopari.


title: Jarkko ja Laura

text: Jarkko Antikainen aloitti julkisen laulu-uransa jo pikkupoikana, kun hänet hyväksyttiin jäseneksi Cantores Minores -poikakuoroon. Sittemmin hän opiskeli myös pianon, viulun ja huilun soittoa. Myös Laura Ruotsalo harrasti jo pienestä pitäen laulua sekä pianon ja viulun soittoa. Heidän tiensä yhtyivät, kun Jarkko perusti Hobbyguys-trion, johon myös Laura sittemmin liittyi. Trion hajottua he perustivat oman duonsa, ja yleisöön teki vaikutuksen heidän herttainen ja romanttisen turvallinen laulu- ja esiintymistyylinsä.


title: Jarkko ja Laura

text: Jarkon ja Lauran läpimurtokappale oli Lauran sanoittama ja säveltämä ”Meidän laulumme” vuodelta 1966. Heidän muita tunnettuja kappaleitaan ovat muun muassa Gilbert Bécaud’n säveltämä ”Se oli silloin” (1968), Esther & Abi Ofarimin kansainvälisen hitin suomalaisversio ”Rakkahin Rokkefeller” (1968), Michel Legrandin elokuvasävelmä ”Samanlainen onni” (1970) sekä Toivo Kärjen ”Kai tavataan jälleen” (1970). Kaikkiin näihin suomenkieliset sanat teki Juha Vainio.


title: Jarkko ja Laura

text: Laura Antikaiselta on ilmestynyt sooloalbumi "Tyttö kaupungista" vuonna 2004 . Pariskunnan vanhin poika Janne Antikainen on ammattimuusikko. Samoin Jarkon ja Lauran kaksi nuorempaa poikaa työskentelevät musiikin parissa.


title: 8514

text: 8514 on IBM:n vuonna 1987 julkaisema näytönohjaimen ja monitori sisältävä päivityspaketti IBM PS/2-koneille. Se tuki lomitettua 1024×768 pikselin resoluutiota 43,5 Hz virkistystaajuudella ja lomittamatonta 640×480 pikselin resoluutiota 60 Hz virkistystaajuudella.


title: 8514

text:
8514 oli yksi ensimmäisiä grafiikkakiihdytystä käyttäviä kortteja. Aiemmat grafiikkakiihdyttimet olivat sisältäneet RISC-prosessorin, esim. TI TMS34010, mutta 8514:ssa käytettiin ainoastaan tähän käyttötarkoitukseen erikoistunutta piiriä, joka oli huomattavasti yksinkertaisempi ja halvempi.
Piiri pystyi piirtämään viivoja, neliöitä ja täyttämään alueita sekä BitBLT-alueiden siirtoihin. Kaikki operaatiot voitiin rajoittaa tietyn neliön sisään ja niihin soveltaa loogisia operaatioita.


title: 8514

text: 8514 ei ollut yhteensopiva minkään aiemman IBM:n näytönohjaimen kanssa. Tämän vuoksi siinä oli digitaalinen läpivienti, jonka avulla ohjelmat voivat hyödyntää emolevyllä asennettua VGA-piiriä.


title: 8514

text: 8514 käytti standardoitua DOS-ohjelmointirajapintaa nimeltä "Adapter Interface" (lyhyemmin "AI"), joka oli toteutettu TSR-ohjelmalla. Tämä rajapinta tarjosi tuen muun muassa yleisille 2D-piirroille (kuten viivanpiirto, täyttöväri ja kahden bittikarttakuvan yhdistäminen eli "blitting"). Rajapinnan ansiosta koneen suoritin vapautui muille tehtäville ja nopeutti grafiikan uudelleenpiirtoa.


title: 8514

text: 1980-luvun lopulla jotkin yhtiöt takaisinmallinsivat näytönohjaimen ja tuottivat siitä kopioita ISA-väylään. Merkittäviä olivat Western Digital Imaging PWGA-1, Chips & Technologies 82C480 ja ATI Mach 8 ja Mach 32.


title: Tō-ji

text: Tō-ji (, kirjaimellisesti "itäinen temppeli") on shingon-koulukunnan buddhalainen temppeli Kiotossa Japanissa. Temppelillä oli aiemmin läntinen vastineensa Sai-ji: nämä temppelit seisoivat Heian-kyōn portin, Rashōmonin, molemmilla puolilla. Tō-ji sijaitsee Minami-kun alueella Ōmiya- ja Kujō-katujen risteyskohdassa Kioton rautatieaseman eteläpuolella. Temppeli tunnetaan myös nimellä "Kyō-ō-gokoku-ji" ().


title: Tō-ji

text: Tō-ji perustettiin vuonna 794 suojelemaan kaupunkia, ja vuonna 823 se siirtyi shingon-lahkon perustajan Kūkain hallintoon teologiseksi yliopistoksi. Varsinaisen Heian-kaudella rakennetun temppelin lisäksi Tō-jissä on rakennuksia 1300–1600-luvuilta. Monet temppelin rakennukset tuhoutuivat tulipaloissa ja taistelussa 1400-luvulla, ja suurin osa lopuista Azuchi-Momoyama-kauden aikana.


title: Tō-ji

text: Tō-jin 57 metriä korkea pagoda on Japanin korkein, ja Kioton symboli. Nykyinen Tokugawa Iemitsun Edo-kaudella rakennuttama pagoda on vuodelta 1643. Muita tärkeitä rakennuksia ovat "Kōdō" () eli luentohalli, joka on 1600-luvulta. Hallissa on Kūkain pääkaupungin suojelemiseksi kehittämä veistosmandala ("mikkyō"), jota on pidetty Kūkain itsensä kaivertamana 800-luvun alussa. Veistokset ovat Japanin esoteerisen buddhalaisuuden vanhimmat. "Kondō" () eli päähalli on vuorostaan rakennettu uudelleen vuonna 1606, ja siellä on Yakushi-kolminaisuutta esittäviä Momoyama-kauden patsaita. Temppelin pääportti on siirretty paikalle vuonna 1894 Higashiyaman alueella sijaitsevasta Sanjūsangen-dōn temppelistä.


title: Tō-ji

text: Tō-ji liitettiin yhdessä Kioton muiden kulttuuriaarteiden kanssa Unescon maailmanperintöluetteloon vuonna 1994. Paikalla järjestetään joka kuukauden 21. päivä Kūkain (Kōbō Daishin) kunniaksi Kōbō-saniksi kutsuttu kirpputori.


title: VeePee Lehto

text: VeePee Lehto (oik. Veli-Pekka Juhani Lehto , s. 7. toukokuuta 1948 Turku) on suomalainen iskelmälaulaja, sanoittaja ja säveltäjä. Lehdolta on ilmestynyt kaikkiaan yhdeksän sooloalbumia . Turkulainen Lehto on sanoittanut muun muassa Matin ja Tepon menestyskappaleet "Et voi tulla rajan taa", "Näitä polkuja tallaan", "Mä joka päivä töitä teen", "Missä sitä ollaan oltu", "Kaiken takana on nainen", "Minä rakastan sua", "Näin se kesäloma toimii", "Pöytä täyteen ja "Pohjan poika". Koulutukseltaan Lehto on ekonomi. Veepee Lehto on ollut sanoittajana ja kääntäjänä kaksi kertaa edustamassa Suomea Euroviisuissa. "Sata salamaa" ja "Eläköön elämä" ovat olleet kärkijoukossa useaan otteeseen valittaessa Suomen Euroviisua kautta aikojen.


title: VeePee Lehto

text: Lehto on kääntänyt Turun murteelle Aku Ankan murrealbumin "Kui, sanos Aku" (julkaistu 1999) .


title: VeePee Lehto

text: Lehdolle myönnettiin valtion taiteilijaeläke 2013. Veepee jatkaa keikkojen tekemistä laulajana, juontajana ja tilannekoomikkona.


title: VeePee Lehto

text: Kotisivu: www.veepeelehto.com


title: Kertaustyylit

text: Kertaustyylit ovat rakennus- ja sisustustyylejä, jotka esiintyivät 1800-luvun uusklassismin (Suomessa empiren ja biedermeierin) jälkeen ja joille oli ominaista varhaisempien tyylimuotojen jäljittely.


title: Kertaustyylit

text: Näitä tyylejä kutsutaan joskus myös yhteisnimikkeellä historismi, sillä kertaustyylit olivat hyvin historiatietoisia, ja niiden tyyli-ihanteet perustuivat aiempina aikakausina vallinneisiin tyylisuuntiin. Rinnakkain eklektistisesti esiintyvät esimerkiksi uusgotiikka, uusrenessanssi, uusbarokki ja uusrokokoo. Suomalaisessa arkkitehtuurissa uusbarokki ja -rokokoo jäivät marginaalisiksi tyylisuunniksi, mutta uusgotiikka ja -renessanssi olivat 1900-luvun alkuun saakka suosittuja rakennustyylejä uusklassismin rinnalla. Käytetty tyyli valittiin usein rakennustyypin perusteella, esimerkiksi pankki- ja hallintorakennuksissa suosittiin mahtailevaa uusrenessanssia, kun taas uusgotiikka oli 1800-luvun loppupuolen vallitseva tyyli kirkkoarkkitehtuurissa.


title: Kertaustyylit

text: Kertaustyylien syntyyn vaikutti kansallisvaltioiden nousu, jonka yhteydessä kansa nousi valtioiden johtoon. Käyttämällä kertaustyylejä arkkitehtuurissa pyrittiin oikeuttamaan kansanvalta.


title: Kertaustyylit

text: Kertaustyylejä kohtaan ei tunnettu kovinkaan suurta kunnioitusta 1900-luvun puolivälistä 1970–1980-luvuille saakka, ja ne nähtiin pitkään lähinnä tyylisuuntana, josta avantgarde pystyi ammentamaan innoitusta. Vanha rakennuskanta nähtiin vanhanaikaisena, epäkäytännöllisenä sekä kalliina huolto- ja korjauskustannuksiensa vuoksi. Monien kertaustyylisten rakennusten purkua perusteltiin niiden epäkäytännöllisyydellä ja ”huonolla arkkitehtuurilla”, eikä rakennusten suojelua pidetty tarpeellisena. Suomessa tällaista toimintaa yhdistettynä poliittiseen kulttuuriin alettiin kutsua Turun taudiksi.


title: Vartiomoottorivene 1

text: Vartiomoottorivene 1 (lyhyemmin VMV 1) oli suomalainen vartiomoottorivene, joka tilattiin Saksasta ja valmistui 1930. Se kuului toiseen vartiomoottoriveneiden tilausvaiheeseen VMV 2:n tavoin. Ensimmäisenä tilattu vene oli kuitenkin myöhästynyt, joten VMV 1 sai ensimmäisen numeron.


title: Vartiomoottorivene 1

text: "VMV 1" pysäytti 19. toukokuuta 1931 Märketin majakan luona Tšekkoslovakian lipun alla purjehtineen spriivarastoaluksen "Serpenin". Alus oli lähtenyt Tallinnasta, jolloin sen nimenä oli ollut "Mars". Aluksen nimi ja paperit vaihdettiin merellä. Alukselta takavarikoitiin 122000 litraa spriitä, mikä oli kieltolain ajan suurin yksittäinen takavarikko.


title: Vartiomoottorivene 1

text: "VMV 1" palveli 1938 Ahvenanmaan piirissä. Merivartiostojen tehtäväksi määrättiin 12. lokakuuta 1939 asetuksella puolueettomuusvalvonta merivoimien johdolla.


title: Vartiomoottorivene 1

text: "VMV 1" toimi sotien aikana vuosina 1939–1941 varmistuslaivueessa ja vuosina 1942–1944 1. vartiomoottorivenelaivueessa. "VMV 1" oli mukana matkalla, jolla panssarilaiva "Ilmarinen" upposi, pelastaen räjähdysvaaraa uhmaten "Ilmarisen" rungolta 57 miestä. Se osallistui Bengtskärin majakasta käytyyn taisteluun yhdessä "VMV 2":n, "VMV 13":n ja VMV 16:n kanssa 26. heinäkuuta 1941. Se oli myös mukana matkalla, jolla miinalaiva "Riilahti" upposi. Se pelasti "Riilahden" upottua vedestä yksitoista miestä, joiden joukossa oli "Riilahden" päällikkö, kapteeniluutnantti ja Mannerheim-ristin ritari Osmo Kivilinna, joka kuitenkin menehtyi vammoihinsa myöhemmin.


title: Vartiomoottorivene 1

text: "VMV-1":llä syttyi 1946 tulipalo sen ollessa takaa-ajamassa salakuljetusalusta, jolloin takaa-ajo keskeytyi. Palo saatiin sammumaan konemestarin suljettua polttoaineputkien hanat.


title: Vartiomoottorivene 2

text: Vartiomoottorivene 2 (VMV 2) oli suomalainen vartiomoottorivene, joka tilattiin Saksasta ja valmistui 1930. Se kuului toiseen vartiomoottoriveneiden tilausvaiheeseen "VMV 1":n tavoin. Ensimmäisenä tilattu vene oli kuitenkin myöhästynyt, joten "VMV 2" sai toisen numeron.


title: Vartiomoottorivene 2

text: Insinööri Jaakko Rahkolan suunnitteleman aluksen tilasi Sisäasiainministeriö 25. tammikuuta 1930 Abeking & Rasmussenilta Bremenistä ja se valmistui sopimuksen mukaisesti 10. kesäkuuta. Aluksen voimanlähteenä oli kaksi 550-570 hevosvoiman Maybach bensiinimoottoria, joiden piti mahdollistaa 25 solmun huippunopeus. Lisäksi veneessä oli 60-100 hevosvoiman apukone. Sen hinnaksi sovittiin reilu miljoona markkaa.


title: Vartiomoottorivene 2

text: Vartiolaiva "Merikotka" takavarikoi 14. lokakuuta 1933 englantilaiset pirtuemälaivat "Atlantican" ja kolmimastokuunari "Omarin". Kun "Omaria" aiottiin ryhtyä siirtämään Helsinkiin, paikalle ilmestyikin kaksi kertaa vartiolaivaa suurempi salakuljetusalus s/s "Relly", joka yritti ajaa vartiolaivan kahdesti upoksiin. Lisäksi alukselta avattiin pistooleilla ja parilla kiväärillä kiivas tuli viranomaisia vastaan. Nämä vastasivat tuleen kivääreillä ja yhdellä Bergmann-konepistoolilla. Viranomaisista ei haavoittunut kukaan, salakuljettajista muutama.


title: Vartiomoottorivene 2

text: Tilanteesta kehittyi käsiaseilla ja laivanohjailulla käyty mutkikas kaksintaistelu, jossa vartiolaivan päällikön merikapteeni Tybeckin selkeästi parempi merimiestaito auttoi selviämään, kunnes "VMV 2" ehti hätiin ja vartioveneen avatessa keulatykillä tulen oli salakuljettajien pakko antautua.


title: Vartiomoottorivene 2

text: "VMV 2" toimi sotien aikana vuosina 1939–1940 sukellusvenehävittäjälaivueessa, vuonna 1941 varmistuslaivueessa ja vuosina 1942–1944 1. vartiomoottorivenelaivueessa.


title: Vartiomoottorivene 2

text: Alus poistettiin loppuun käytettynä miinanraivauskauden päätyttyä vuonna 1950. Sotakulutus mukaan laskettuna reippaasti yli kaksi kertaa myöhemmin kuin alun perin hankittaessa suunniteltiin. Eduskunnan lähetekeskustelussa alusten hankinnasta päätettäessä käyttöajaksi vaadittiin kymmenen vuotta, mistä väännettiinkin kaikkein pisimpään. Merivartiolaitos olisi kelpuuttanut lyhyemmänkin ajan eli nämä ""Kallion kanuunapaatit"" kuten kansanedustaja Jaakko Ikola keskustelussa niitä pääministerin mukaan kutsui, tuottivat jopa monin kerroin voittoakin siihen nähden mitä niistä maksettiin.


title: Sydämen kuiskaus

text: Sydämen kuiskaus (, "Mimi o sumaseba") on Studio Ghiblin vuonna 1995 tuottama romanttinen anime-elokuva, joka perustuu Aoi Hiiragin luomaan mangaan. Elokuvan ohjasi Yoshifumi Kondō (1950–1998). Japaninkielinen nimi "Mimi o sumaseba" tarkoittaa suomeksi käännettynä 'jos kuuntelet tarkasti'. Elokuvan Suomen-ensi-ilta oli 27. maaliskuuta 2009.


title: Sydämen kuiskaus

text: Elokuvan tunnussävelmä on John Denverin kappaleen ”Take Me Home, Country Roads” japaninkielinen versio.


title: Sydämen kuiskaus

text: On vuoden 1994 kesä. Tokion Tama New Townin lähiössä asuva yläasteikäinen tyttö Shizuku Tsukishima (Yōko Honna) selailee kirjastosta lainaamiensa kirjojen välissä olevia lainauskortteja ja huomaa, että jokaisen hänen lainaamansa kirjan on lukenut aiemmin joku ”Seiji Amasawa”-niminen poika. Seuraavana päivänä koulussa Shizuku näyttää ystävälleen Yūkolle (Maiko Kayama) eräästä laulusta tekemänsä vedoksen, jota hän on työstänyt koulun päätösjuhlia varten. Kotimatkalla Shizuku huomaa, että hän on vahingossa jättänyt kirjansa kouluun. Hän ryntää takaisin ja löytää erään samanikäisen pojan (Issei Takahashi) lukemasta hänen kirjaansa. Poika palauttaa kirjan takaisin Shizukulle ja kommentoi samalla myös Shizukun tekemää lauluvedosta sanoen, ettei se ole välttämättä kovin sopiva koulun päättäjäisiin. Shizuku lähtee takaisin kotiin hyvin ärtyneenä pojan töykeydestä.


title: Sydämen kuiskaus

text: Seuraavana aamuna junassa Shizuku näkee lihavan kissan, joka matkustaa junassa itsekseen. Kun kissa lopulta nousee junasta pois, Shizuku seuraa sitä erääseen antiikkikauppaan, josta hän löytää herrasmiehen lailla puetun kissapatsaan. Kaupan omistaja, herra Nishi (Keiju Kobayashi), kertoo, että patsaan nimi on paroni Humbert von Jikkingen (Shigeru Tsuyuguchi). Hän näyttää Shizukulle myös vastaentisöimänsä kaappikellon ja kertoo tälle tarinan kääpiökuninkaasta ja keijukuningattaresta. Shizuku on täysin häkeltynyt ja uskoo kaupan olevan paikka, jossa tarinat saavat alkunsa. Sitten Shizuku huomaa päivän olevan jo puolessa, ja hän ryntää pois mennäkseen lounaalle isänsä kanssa. Hän kuitenkin unohtaa eväslaatikkonsa kauppaan. Saapuessaan kirjaston luo Shizuku tapaa edellispäivänä kohtaamansa pojan, joka palauttaa hänelle hänen eväslaatikkonsa. Poika ihmettelee, miten paljon Shizuku oikein tapaa syödä, kun tämän eväslaatikko on niin täppösen täynnä ruokaa. Sitten hän lähtee pois hyräillen Shizukun tekemää laulua ja jättäen Shizukun puhkumaan jälleen kerran raivoisasti.


title: Sydämen kuiskaus

text: Myöhemmin Shizuku palaa takaisin antiikkikauppaan, mutta hän saa huomata kaupan olevan suljettu. Sama poika ilmestyy jälleen paikalle ja päästää Shizukun kauppaan katsomaan paronia. Kaupan alakerrasta Shizuku löytää verstaan, jossa poika työstää parhaillaan viulua. Shizuku pyytää poikaa soittamaan hänelle. Poika suostuu, mutta sillä ehdolla, että Shizuku säestää häntä laululla. Herra Nishi ja hänen kaksi ystäväänsä ilmestyvät paikalle kesken laulun, ja he yhtyvät mukaan soittoon. Shizuku saa tietää, että poika on tosiasiassa Seiji Amasawa eli se sama henkilö, joka on lukenut kaikki hänen lainaamansa kirjastokirjat. Saattaessaan Shizukua kotiin Seiji kertoo tälle unelmastaan tulla taitavaksi viulunrakentajaksi. Seiji kamppailee parhaillaan vanhempiensa kanssa, jotta he päästäisivät hänet Italian Cremonaan oppimaan viulunveistoa suoraan mestarilta. Seiji kehuu Shizukun tekemää laulua ja sanoo tämän olevan lahjakas.


title: Sydämen kuiskaus

text: Seuraavana aamuna koulussa Seiji kertoo Shizukulle, että hänen vanhempansa ovat suostuneet päästämään hänet Cremonaan kahdeksi kuukaudeksi selvittääkseen, onko Seijistä ylipäänsä viuluntekijäksi. Seiji ja Shizuku myöntävät pitävänsä toisistaan, ja Seiji kertoo lainanneensa kaikki Shizukun lukemat kirjat herättääkseen tämän huomion. Sinä iltana Shizuku kertoo Yūkolle, että hän pelkää olevansa riittämätön Seijille, koska Seiji tuntuu jo löytäneen suunnan elämälleen toisin kuin Shizuku itse. Shizuku päättää koetella kykyjään ja ryhtyy kirjoittamaan kirjaa saadakseen tietää, ovatko hänen kirjoittajankykynsä tarpeeksi hyvät. Shizuku pyytää herra Nishiltä lupaa kirjoittaa tarinan paronista. Herra Nishi suostuu sillä ehdolla, että hän on ensimmäinen, joka saa lukea Shizukun kirjoittaman tarinan.


title: Sydämen kuiskaus

text: Shizuku omistautuu täysin kirjansa kirjoittamiselle, minkä seurauksena hänen arvosanansa alkavat pudota. Shizukun vanhemmat (Takashi Tachibana ja Shigeru Muroi) huolestuvat, mutta päättävät lopulta luottaa tyttäreensä. Kun kirja lopulta valmistuu, herra Nishi lukee sen ja kertoo sen olevan oikein hyvä muttei vielä täydellinen. Shizuku päättää, että hän pystyy parhaiten oppimaan lisää kirjoittamisesta menemällä lukioon ja keskittyy taas opintoihinsa.


title: Sydämen kuiskaus

text: Varhain seuraavana aamuna Shizuku katselee ulos ikkunastaan ja näkee ikkunan alapuolella Seijin. Seiji käskee Shizukua istumaan hänen pyöränsä taakse, ja he lähtevät yhdessä ajamaan ylös jyrkkää kukkulaa. Seiji sanoo Shizukulle haluavansa ajaa ylös asti kantaen tätä mukanaan. Lopulta Shizuku kuitenkin hyppää kyydistä ja ryhtyy työntämään pyörää sanoen, että hän haluaa auttaa Seijiä eikä olla vain taakka. Ennen pitkää kaksikko pääsee kukkulan huipulle. He katselevat sieltä avautuvaa huikeaa näkymää Tokion lähiöihin ja odottelevat auringonnousua. Seiji kertoo Shizukulle, että hän on päättänyt käydä yläasteen loppuun ja mennä vasta sitten takaisin Cremonaan opiskelemaan. Shizuku kiittää Seijiä siitä, että tämä sai hänet yrittämään parastaan ja oppimaan enemmän itsestään. Elokuvan alkuperäisessä japanilaisessa versiossa Seiji kysyy Shizukulta, tulisiko tämä hänen vaimokseen sitten, kun hänestä on viimein tullut oikea viuluntekijä. Shizuku vastaa, että hän on toivonut kovasti Seijin kysyvän häneltä juuri sitä. (Disneyn englanniksi dubatussa versiossa kohtaus poistettiin, sillä kahden teinin toisilleen antamaa vakavaa avioliittolupausta pidettiin amerikkalaisyleisön kannalta hämmentävänä.) Seiji halaa Shizukua ja julistaa kovaan ääneen rakastavansa tätä.


title: Vartiomoottorivene 3

text: Vartiomoottorivene 3 (lyhyemmin VMV 3) oli suomalainen vartiomoottorivene, joka tilattiin U. Suortin Veneveistämöltä Helsingistä. Alus valmistui 1930, minkä jälkeen se otettiin palvelukseen vastaperustetussa merivartiostossa. Se oli ensimmäinen tilattu vartiomoottorivene, mutta myöhästymisensä johdosta "VMV 1" ja "VMV 2" ehtivät valmistua ennen sitä, joten se sai nimen "VMV 3".


title: Vartiomoottorivene 3

text: Komentajakapteeni Väinö Miettinen (merivartiolaitoksen päällikkö 27. kesäkuuta 1930) suunnitteli 1929 alkaen merivartiolaitoksen perustamista (laki esitys 28. helmikuuta 1930) sisäasiainministeriön toimeksiannosta. Esityksen mukaan merivartiostolle tuli hankkia kahdeksan nopeaa ja ajanmukaista vartiolaivaa. "Vartiomoottorivene 3" oli yksi esitetyistä aluksista.


title: Vartiomoottorivene 3

text: "VMV 3" menetettiin konehuonepaloa seuranneen polttoainesäiliön räjähdyksen johdosta 11. kesäkuuta 1931. Palossa ei menetetty henkilöstöä, koska sammuttamista yrittäneet ehtivät hypätä veteen ennen räjähdystä.


title: Vartiomoottorivene 3

text: Veneen tuhoutumista tutki ulkopuolinen tutkijalautakunta, joka suositteli bensiinimoottoreista luopumista ja lisäksi Miettinen lupasi kiinnittää tarkempaa huomiota ammattitaitoisen henkilöstön palkkaamiseen.


title: Vartiomoottorivene 3

text: Veneen tuhon jälkeen tehtiin teknisiä parannuksia seuraavien alusten tilauksiin. Näitä olivat muun muassa polttoainesäiliöiden sijoittaminen eristettyihin osastoihin, polttoaineputkien suojaaminen ja niiden johtaminen säiliöiden yläosaan, pääputkijohto sulkeminen kannelta mahdollistettiin, parannettiin tuuletusta ja akun paikkaa vaihdettiin.


title: Aqualung

text: Aqualung on Jethro Tullin keväällä 1971 julkaisema albumi ja se on yhtyeen neljäs studioalbumi. Huolimatta yhtyeen johtohahmon Ian Andersonin eriävistä kommenteista, pidetään albumia konseptialbumina, jossa keskeisinä teemoina ovat sosiaalisesti syrjäytyneet yksilöt sekä uskonnon ja Jumalan kriittinen tarkastelu. Albumin myötä yhtye teki lopullisen läpimurron isoille areenoille sekä radioaalloille ja se on saanut pääasiassa positiivista palautetta kriitikoilta. Albumi on myynyt noin 7 miljoonaa kappaletta maailmanlaajuisesti ja on yhtyeen myydyin albumi.


title: Aqualung

text: Vuoden 1970 Pohjois-Amerikan kiertueen jälkeen basisti Glenn Cornick erotettiin yhtyeestä ja hänen tilalleen tuli Ian Andersonin ystävä ja yhtyeen taustavaikuttaja Jeffrey Hammond, joka ei ollut aiemmin soittanut bassoa ammattimaisesti lukuun ottamatta lyhyttä aikaa The Blades-yhtyeessä, jossa hän oli muiden tulevien Tull-muusikoiden kanssa ollut mukana vuosia aiemmin. Huolimatta vähäisestä kokemuksesta, Andersonin mukaan Hammondilla oli "hyvä tuntuma musiikkiin" ja jo parin viikon harjoittelun jälkeen Hammond oli mukana Tullin Euroopankiertueella.


title: Aqualung

text: Edellisellä "Benefit"-albumilla vierailijana ollut John Evan oli myös liittynyt yhtyeeseen viralliseksi jäseneksi kyseisen albumin kiertueella. Kokoonpanon ensimmäisiä nauhoituksia oli alkuvuodesta 1971 singleksi tarkoitettu "Lick Your Fingers Clean", joka kuitenkin jätettiin julkaisematta yhtyeen keskityttyä albumin tekoon. Kappale julkaistiin myöhemmin mm. "Aqualung"-albumin remasteroiduilla painoksilla ja siitä tehtiin hieman erilainen, "Two Fingers"-niminen version "War Child"-albumille.


title: Aqualung

text: Tulevan "Aqualung"-albumin kappaleita oli jo sävelletty ja harjoiteltu vuoden 1970 aikana Cornickin ollessa vielä yhtyeessä. Lopullinen albumi nauhoitettiin vastikään avatulla Island-studiolla Lontoossa joulukuun 1970 ja helmikuun 1971 välisenä aikana. Anderson kritisoi studiota mm. sen "kylmän ja kaikuisan soundin" vuoksi. Studiotila oli aiemmin toiminut kirkkona. Led Zeppelin-yhtye nauhoitti samaan aikaan neljättä albumiaan studiokompleksin toisessa osassa. "Aqualungin" jousisovitukset teki yhtyeen taustavaikuttaja David Palmer. "Aqualung" tuli olemaan rumpali Clive Bunkerin viimeinen albumi yhtyeen riveissä, sillä hän erosi yhtyeestä pian albumin julkaisun jälkeen.


title: Aqualung

text: Albumin musiikillinen tyyli tasapainottelee akustisten, folk-henkisten ja raskaampien progressiivisten ja riffi-voittoisten kappaleiden välillä. Progressiivisempaa puolta edustavat pitkät, nimikappale "Aqualung" ja "My God", kun taas "Cheap Day Return", "Wond'ring Aloud" ja "Slipstream" ovat lyhyitä täysin akustisia ns. välisoittoja. Suoraviivaisempaa hard rock-puolta ovat "Cross-Eyed Mary", "Hymn 43", "Locomotive Breath" ja albumin päättävä "Wind Up". "Mother Goose" ja "Up To Me" ovat puolestaan folk rock-vaikutteisia kappaleita, joissa Martin Barren sähkökitara luo kontrastia muuten akustiselle pohjalle.


title: Aqualung

text: Varsinkin nimikappale ja "Locomotive Breath" nostivat yhtyeen radiosoittolistoille ja ovat tänäkin päivänä yhtyeen tunnetuimpia kappaleita. Siinä missä yhtyeen aiemmat albumit esittelivät monenlaisia muusikillisia teemoja bluesista hard rockiin ja maailmanmusiikkivaikutteista folkiin, "Aqualung" määritteli lopullisesti yhtyeen tyylin, akustisen ja raskaamman musiikin kontrastin, josta se nykyään tunnetaan.